
{注讝专讗 讚-讝} 讜讻转讘 讛谞砖转讜讜谉 讻转讜讘 讗专诪讬转 讜诪转讜专讙诐 讗专诪讬转 讜讻转讬讘 {讚谞讬讗诇 讛-讞} 诇讗 讻讛诇讬谉 讻转讘讗 诇诪讬拽专讗 讜驻砖专讗 诇讛讜讚注讗 诇诪诇讻讗 讜讻转讬讘 {讚讘专讬诐 讬讝-讬讞} 讜讻转讘 讗转 诪砖谞讛 讛转讜专讛 讛讝讗转 讻转讘 讛专讗讜讬 诇讛砖转谞讜转 诇诪讛 谞拽专讗 讗砖讜专讬转 砖注诇讛 注诪讛诐 诪讗砖讜专 转谞讬讗 专讘讬 讗讜诪专 讘转讞诇讛 讘讻转讘 讝讛 谞讬转谞讛 转讜专讛 诇讬砖专讗诇 讻讬讜谉 砖讞讟讗讜 谞讛驻讱 诇讛谉 诇专讜注抓 讻讬讜谉 砖讞讝专讜 讘讛谉 讛讞讝讬专讜 诇讛诐 砖谞讗诪专 {讝讻专讬讛 讟-讬讘} 砖讜讘讜 诇讘讬爪专讜谉 讗住讬专讬 讛转拽讜讛 讙诐 讛讬讜诐 诪讙讬讚 诪砖谞讛 讗砖讬讘 诇讱 诇诪讛 谞拽专讗 砖诪讛 讗砖讜专讬转 砖诪讗讜砖专转 讘讻转讘 专砖讘''讗 讗讜诪专 诪砖讜诐 专' 讗诇讬注讝专 讘谉 驻专讟讗 砖讗诪专 诪砖讜诐 专讘讬 讗诇注讝专 讛诪讜讚注讬 讻转讘 讝讛 诇讗 谞砖转谞讛 讻诇 注讬拽专 砖谞讗诪专 {砖诪讜转 讻讝-讬/讬讗 ??} 讜讜讬 讛注诪讜讚讬诐 诪讛 注诪讜讚讬诐 诇讗 谞砖转谞讜 讗祝 讜讜讬诐 诇讗 谞砖转谞讜 讜讗讜诪专 {讗住转专 讞-讟} 讜讗诇 讛讬讛讜讚讬诐 讻讻转讘诐 讜讻诇砖讜谞诐 诪讛 诇砖讜谞诐 诇讗 谞砖转谞讛 讗祝 讻转讘诐 诇讗 谞砖转谞讛 讗诇讗 诪讛 讗谞讬 诪拽讬讬诐 讗转 诪砖谞讛 讛转讜专讛 讛讝讗转 诇砖转讬 转讜专讜转 讗讞转 砖讬讜爪讗讛 讜谞讻谞住转 注诪讜 讜讗讞转 砖诪讜谞讞转 诇讜 讘讘讬转 讙谞讝讬讜 讗讜转讛 砖讬讜爪讗讛 讜谞讻谞住转 注诪讜 注讜砖讛 讗讜转讛 讻诪讬谉 拽诪讬注 讜转讜诇讛 讘讝专讜注讜 砖谞讗诪专 {转讛讬诇讬诐 讟讝-讞} 砖讜讬转讬 讛' 诇谞讙讚讬 转诪讬讚 讜讗讬讚讱 讛讗讬 砖讜讬转讬 诪讗讬 讚专讬砖 讘讬讛 讛讛讜讗 诪讬讘注讬 诇讬讛 讻讚专讘 讞谞讛 讘专 讘讬讝谞讗 讚讗诪专 专讘 讞谞讛 讘专 讘讬讝谞讗 讗专''砖 讞住讬讚讗 讛诪转驻诇诇 爪专讬讱 砖讬专讗讛 注爪诪讜 讻讗讬诇讜 砖讻讬谞讛 讻谞讙讚讜 砖谞讗诪专 砖讜讬转讬 讛' 诇谞讙讚讬 转诪讬讚 诇专''砖 讚讗诪专 讻转讘 讝讛 诇讗 谞砖转谞讛 诪讗讬 诇讗 讻讛诇讬谉 讻转讘讗 诇诪讬拽专讗 讗诪专 专讘 讘讙讬诪讟专讬讗 讗讬讻转讬讘 诇讛讜谉 讬讟转 讬讟转 讗讬讚讱 驻讜讙讞诪讟 诪讗讬 驻专讬砖 诇讛讜 {讚谞讬讗诇 讛-讻讛} 诪谞讗 诪谞讗 转拽诇 讜驻专住讬谉 诪谞讗 诪谞讗 讗诇讛讗 诪诇讻讜转讱 (讜讛砖诇诪转 诇讱) 转拽讬诇 转拽讬诇转讗 讘诪讗讝谞讬讗 讜讛砖转讻讞转 讞住讬专 (驻专住讬谉) 驻专讬住转 诪诇讻讜转讱 讜讬讛讬讘转 诇诪讚讬 讜驻专住 讜砖诪讜讗诇 讗诪专 诪诪转讜住 谞谞拽驻讬 讗讗诇专谉 讜专' 讬讜讞谞谉 讗诪专 讗谞诐 讗谞诐 诇拽转 谞讬住专驻讜 专讘 讗砖讬 讗诪专 谞诪讗 谞诪讗 拽转诇 驻讜专住讬谉: 
诪转谞讬' 讗讬谉 专讜讻讘讬谉 注诇 住讜住讜 讜讗讬谉 讬讜砖讘讬谉 注诇 讻住讗讜 讜讗讬谉 诪砖转诪砖讬谉 讘砖专讘讬讟讜 讜讗讬谉 专讜讗讬谉 讗讜转讜 讻砖讛讜讗 诪住转驻专 讜诇讗 讻砖讛讜讗 注专讜诐 讜诇讗 讻砖讛讜讗 讘讘讬转 讛诪专讞抓 砖谞讗诪专 {讚讘专讬诐 讬讝-讟讜} 砖讜诐 转砖讬诐 注诇讬讱 诪诇讱 砖转讛讗 讗讬诪转讜 注诇讬讱: 
讙诪' 讗诪专 专讘 讬注拽讘 讗''专 讬讜讞谞谉 讗讘讬砖讙 诪讜转专转 诇砖诇诪讛 讜讗住讜专讛 诇讗讚谞讬讛 诪讜转专转 诇砖诇诪讛 讚诪诇讱 讛讬讛 讜诪诇讱 诪砖转诪砖 讘砖专讘讬讟讜 砖诇 诪诇讱 讜讗住讜专讛 诇讗讚谞讬讛 讚讛讚讬讜讟 讛讜讗 讗讘讬砖讙 诪讗讬 讛讬讗 讚讻转讬讘 {诪诇讻讬诐 讗 讗-讗} 讜讛诪诇讱 讚讜讚 讝拽谉 讘讗 讘讬诪讬诐 讜讙讜' 讜讬讗诪专讜 诇讜 注讘讚讬讜 讬讘拽砖讜 讜讙讜' 讜讻转讬讘 {诪诇讻讬诐 讗 讗-讙} 讜讬讘拽砖讜 谞注专讛 讬驻讛 讜讙讜' 讜讻转讬讘 {诪诇讻讬诐 讗 讗-讚} 讜讛谞注专讛 讬驻讛 注讚 诪讗讚 讜转讛讬 诇诪诇讱 住讜讻谞转 讜转砖专转讛讜 讗诪专讛 谞讬谞住讘谉 讗诪专 诇讛 讗住讬专转 诇讬 讗诪专讛 诇讬讛 讞住专讬讛 诇讙谞讘讗 谞驻砖讬讛 诇砖诇诪讗 谞拽讬讟 讗诪专 诇讛讜 拽专讗讜 诇讬 诇讘转 砖讘注 讜讻转讬讘 {诪诇讻讬诐 讗 讗-讟讜} 讜转讘讗 讘转 砖讘注 讗诇 讛诪诇讱 讛讞讚专讛 讗诪专 专讘 讬讛讜讚讛 讗诪专 专讘 讘讗讜转讛 砖注讛 拽讬谞讞讛 讘转 砖讘注 讘砖诇砖 注砖专讛 诪驻讜转 讗诪专 专讘 砖诪谉 讘专 讗讘讗 讘讜讗 讜专讗讛 讻诪讛 拽砖讬谉 讙讬专讜砖讬谉 砖讛专讬 讚讜讚 讛诪诇讱 讛转讬专讜 诇讜 诇讬讬讞讚 讜诇讗 讛转讬专讜 诇讜 诇讙专砖 讗''专 讗诇讬注讝专 讻诇 讛诪讙专砖 讗转 讗砖转讜 专讗砖讜谞讛 讗驻讬诇讜 诪讝讘讞 诪讜专讬讚 注诇讬讜 讚诪注讜转 砖谞讗诪专 {诪诇讗讻讬 讘-讬讙} 讜讝讗转 砖谞讬转 转注砖讜 讻住讜转 讚诪注讛 讗转 诪讝讘讞 讛' 讘讻讬 讜讗谞拽讛 诪讗讬谉 注讜讚 驻谞讜转 讗诇 讛诪谞讞讛 讜诇拽讞转 专爪讜谉 诪讬讚讻诐 讜讻转讬讘 {诪诇讗讻讬 讘-讬讚} 讜讗诪专转诐 注诇 诪讛 注诇 讻讬 讛' 讛注讬讚 讘讬谞讱 讜讘讬谉 讗砖转 谞注讜专讬讱 讗砖专 讗转讛 讘讙讚转讛 讘讛 讜讛讬讗 讞讘专转讱 讜讗砖转 讘专讬转讱 讗''专 讬讜讞谞谉 讜讗讬转讬诪讗 专' 讗诇注讝专 讗讬谉 讗砖转讜 砖诇 讗讚诐 诪转讛 讗诇讗 讗诐 讻谉 诪讘拽砖讬谉 诪诪谞讜 诪诪讜谉 讜讗讬谉 诇讜 砖谞讗诪专 {诪砖诇讬 讻讘-讻讝} 讜讗诐 讗讬谉 诇讱 诇砖诇诐 诇诪讛 讬拽讞 诪砖讻讘讱 诪转讞转讬讱 讜讗''专 讬讜讞谞谉 讻诇 讗讚诐 砖诪转讛 讗砖转讜 专讗砖讜谞讛 讻讗讬诇讜 讞专讘 讘讛诪''拽 讘讬诪讬讜 砖谞讗诪专 {讬讞讝拽讗诇 讻讚-讟讝} 讘谉 讗讚诐 讛谞谞讬 诇讜拽讞 诪诪讱 讗转 诪讞诪讚 注讬谞讬讱 讘诪讙驻讛 诇讗 转住驻讚 讜诇讗 转讘讻讛 讜诇讗 转讘讜讗 讚诪注转讱 讜讻转讬讘 {讬讞讝拽讗诇 讻讚-讬讞} 讜讗讚讘专 讗诇 讛注诐 讘讘拽专 讜转诪转 讗砖转讬 讘注专讘 讜讻转讬讘 {讬讞讝拽讗诇 讻讚-讻讗} 讛谞谞讬 诪讞诇诇 讗转 诪拽讚砖讬 讙讗讜谉 注讜讝讻诐 诪讞诪讚 注讬谞讬讻诐 讗诪专 专讘讬 讗诇讻住谞讚专讬 讻诇 讗讚诐 砖诪转讛 讗砖转讜 讘讬诪讬讜 注讜诇诐 讞砖讱 讘注讚讜 砖谞讗诪专 {讗讬讜讘 讬讞-讜} 讗讜专 讞砖讱 讘讗讛诇讜 讜谞专讜 注诇讬讜 讬讚注讱 专' 讬讜住讬 讘专 讞谞讬谞讗 讗诪专 驻住讬注讜转讬讜 诪转拽爪专讜转 砖谞讗诪专 {讗讬讜讘 讬讞-讝} 讬爪专讜 爪注讚讬 讗讜谞讜 专讘讬 讗讘讛讜 讗诪专 注爪转讜 谞讜驻诇转 砖谞讗诪专 {讗讬讜讘 讬讞-讝} 讜转砖诇讬讻讛讜 注爪转讜 讗诪专 专讘讛 讘专 讘专 讞谞讛 讗诪专 专讘讬 讬讜讞谞谉 拽砖讛 诇讝讜讜讙诐 讻拽专讬注转 讬诐 住讜祝 砖谞讗诪专 {转讛讬诇讬诐 住讞-讝} 讗诇讛讬诐 诪讜砖讬讘 讬讞讬讚讬诐 讘讬转讛 诪讜爪讬讗 讗住讬专讬诐 讘讻讜砖专讜转 (讗诇 转讬拽专讬 诪讜爪讬讗 讗住讬专讬诐 讗诇讗 讻诪讜爪讬讗 讗住讬专讬诐 讗诇 转讬拽专讬 讘讻讜砖专讜转 讗诇讗 讘讻讬 讜砖讬专讜转) 讗讬谞讬 讜讛讗诪专 专讘 讬讛讜讚讛 讗诪专 专讘 讗专讘注讬诐 讬讜诐 拽讜讚诐 讬爪讬专转 讛讜诇讚 讘转 拽讜诇 讬讜爪讗转 讜讗讜诪专转 讘转 驻诇讜谞讬 诇驻诇讜谞讬 诇讗 拽砖讬讗 讛讗 讘讝讜讜讙 专讗砖讜谉 讛讗 讘讝讜讜讙 砖谞讬 讗''专 砖诪讜讗诇 讘专 谞讞诪谉 诇讻诇 讬砖 转诪讜专讛 讞讜抓 诪讗砖转 谞注讜专讬诐 砖谞讗' {讬砖注讬讛 谞讚-讜} 讜讗砖转 谞注讜专讬诐 讻讬 转诪讗住 诪转谞讬 诇讛 专讘 讬讛讜讚讛 诇专讘 讬爪讞拽 讘专讬讛 讗讬谉 讗讚诐 诪讜爪讗 拽讜专转 专讜讞 讗诇讗 诪讗砖转讜 专讗砖讜谞讛 砖谞讗' {诪砖诇讬 讛-讬讞} 讬讛讬 诪拽讜专讱 讘专讜讱 讜砖诪讞 诪讗砖转

专砖"讬



讜讻转讘 讛谞砖转讜讜谉. 讻转讘 砖谞砖转谞讛 讜讛讗讬 拽专讗 讘注讝专讗 讻转讬讘 砖讛讬讜 讻讜转讘讬谉 讘讬诪讬讜 讻转讘 诪砖讜谞讛 砖谞砖转谞讛 注''讬 诪诇讗讱 砖讻转讘 诪谞讗 诪谞讗 转拽诇 讜驻专住讬谉 讘讬诪讬 讚谞讬讗诇 讻转讘 讚讗专诪讬 讜诇砖讜谉 讗专诪讬 讜讗讜诪专 诇讗 讻讛诇讬谉 讻转讘讗 诇诪讬拽专讗 (讚讻讬讜谉 砖讞讟讗讜) 诇讗 讛讬讜 讬讻讜诇讬谉 诇拽专讜转 讻转讘 砖讻转讘 讛诪诇讗讱 讘讬诪讬 讘诇砖爪专 讜讛讬讜 砖诐 讬讛讜讚讬诐 讛专讘讛 砖''诪 谞砖转谞讛 诇讛诐 讗讜转讜 讻转讘 讘讗讜转讜 讛讬讜诐: 讗转 诪砖谞讛 讛转讜专讛. 专诪讝 诇谞讜 诪砖讛 专讘讬谞讜 砖讻转讘 砖讘讬诪讬讜 注转讬讚 诇讛砖转谞讜转 诪谉 注讘专讬 诇讗砖讜专讬转 砖谞转谉 诇讛诐 讘讬诪讬 讚谞讬讗诇 讜讘讗 注讝专讗 讜讻转讘 讘讜 讗转 讛转讜专讛 讘讻转讘 讗砖讜专讬转: 讘讻转讘 讝讛 谞转谞讛 转讜专讛 诇讬砖专讗诇. 讘讬诪讬 诪砖讛 讜诇诪讛 诇讗 讻讛诇讬谉 讻转讘讗 诇诪拽专讗 讚讻讬讜谉 砖讞讟讗讜 讘讘讬转 专讗砖讜谉 讜讘讝讜 讗转 讛转讜专讛 谞讛驻讱 诇讛诐 诇专讜注抓 诇砖讜谉 转专注抓 讗讜讬讘 (砖诪讜转 讟讜) 砖砖讻讞讜讛讜: 砖讜讘讜 诇讘讬爪专讜谉. 诇注讬专 诪讘爪专 砖诇讻诐 诇讬专讜砖诇讬诐 讜讗讘讬转 砖谞讬 拽讗 诪转谞讘讗: 讙诐 讛讬讜诐 诪讙讬讚 诪砖谞讛. 诪讛 砖砖讻讞转 讗转 诪砖谞讛 讛转讜专讛 讛讝讗转: 讗砖讬讘 诇讱. 讗讞讝讬专 诇讱 诪讛 砖砖讻讞转 讗转 诪砖谞讛 讛转讜专讛 讛讝讗转: 讜讜讬 讛注诪讜讚讬诐. 讬转讚讜转 讻住祝 讛注砖讜讬谉 讻诪讬谉 讗讜谞拽诇讜转 讜拽讘注讜诐 讘注诪讜讚讬诐 砖讘讛诐 转讜讞讘讬谉 诇讜诇讗讜转 拽诇注讬 讛讞爪专 讜讛诪住讱 讜讻诇 讗讜谞拽诇讗讜转 讚讜诪讬谉 诇讜讜讬谉 讗诇诪讗 讘讬诪讬 诪砖讛 注砖讜讬讬谉 讛讜讜讬谉 讻讙讜谉 砖诇谞讜: 讜讛注诪讜讚讬诐 诇讗 谞砖转谞讜 诇''讙 诇讛 讘转讜住驻转讗 讛''讙 讘转讜住驻转讗 诪讛 诇砖讜谞诐 诇讗 谞砖转谞讛 讚讛讗 讚''讛 讘诇砖讜谉 讛拽讜讚砖 谞讗诪专讛 讜注讚讬讬谉 讘诇砖讜谉 讛拽讜讚砖 讛讬讗: 讻诪讜 拽诪讬注. 拽讟谞讛 讘讻转讘 讚拽 砖讛讬讗 拽诇讛 诇砖讗转: 砖讜讬转讬 讛' 诇谞讙讚讬. 住讬驻讬讛 讚拽专讗 讻讬 诪讬诪讬谞讬 讘诇 讗诪讜讟 讚讜讚 讛诪诇讱 注诇 砖诐 住驻专 转讜专讛 砖讘讝专讜注讜 讗诪专: 诇讗 谞砖转谞讛 讻诇 注讬拽专. 诪砖诪注 诇讗 谞砖转讻讞 诪讛诐 讻诇诇 讚讛讗 注诇讬讛 讚专' 讗转讬 诇讗讬驻诇讜讙讬 讜诪讗讬 诇讗 讻讛诇讬谉 讻转讘讗 诇诪讬拽专讬: 讬讟转. 讘讗''转 讘''砖 诪谞讗 诪谞讬讞 讗转 讝讜 讜讻转讘 诪讛 砖讘爪讚 讘诪拽讜诐 诪''诐 讻讜转讘 讬讜''讚 讛住诪讜讻讛 诇讛 讜讘诪拽讜诐 谞讜''谉 讻讜转讘 讟讬''转 讜讘诪拽讜诐 讗诇''祝 讻讜转讘 转讬''讜: 讜驻专住讬谉. 砖转讬 驻专讬住讜转 诪砖诪注 讜讝讜 讛讬讗 驻专讬住转 诪诇讻讜转讜 讜讬讛讬讘转 诇诪讚讬 讜驻专住: 诪诪转讜住 谞谞拽驻讬 讗讗诇专谉. 注砖讗谉 砖诇砖 转讬讘讜转 砖诇 讞诪砖讛 讗讜转讬讜转 爪讬专祝 讗讜转讬讜转 讛专讗砖讜谞讜转 砖诇 讻诇 转讬讘讛 讜注砖讗谉 转讬讘讛 讗讞转 讜讗讞专 讻讱 爪讬专祝 讛砖谞讬讜转 讜砖诇讬砖讬讜转: 讙诪' 讗住讬专转 诇讬. 砖讻讘专 谞砖讗转讬 砖诪讜谞讛 注砖专讛: 讞住专讬讛 诇讙谞讘讗 谞驻砖讬讛 诇砖诇诪讗 谞拽讟. 讻砖讛讙谞讘 讞住专 砖讗讬谞讜 诪讜爪讗 诪拽讜诐 诇讙谞讜讘 诪讞讝讬拽 注爪诪讜 讘注谞讜讛 讻讗讬砖 砖诇讜诐 讻诇讜诪专 诪驻谞讬 砖讝拽谞转 讜转砖砖 讻讞讱 讗转讛 讗讜诪专 砖讗谞讬 讗住讜专讛 诇讱: 拽谞讞讛 讘转 砖讘注. 砖讘讗 注诇讬讛 讬''讙 讘讬讗讜转 讜诪拽谞讞转 讘讬谉 转砖诪讬砖 诇转砖诪讬砖 讜讘诪拽专讗 讝讛 讻转讜讘讬诐 砖诇砖 注砖专讛 转讬讘讜转 讜转讘讗 讘转 砖讘注 讗诇 讛诪诇讱 讛讞讚专讛 讜讛诪诇讱 讝拽谉 诪讗讚 讜讗讘讬砖讙 讛砖讜谞诪讬转 诪砖专转 讗转 讛诪诇讱: 讛转讬专讜 诇讜 诇讬讞讚. 注诐 讗讘讬砖讙 讜讗注''驻 砖谞讗住专 讬讬讞讜讚 砖诇 驻谞讜讬讛: 讜诇讗 讛转讬专讜 诇讜 诇讙专砖. 讗讞转 诪讬''讞 讜讬砖讗谞讛: 讗讜专 讞砖讱 讘讗讛诇讜. 讘砖讘讬诇 讗讛诇讜 讜讗讬谉 讗讛诇讜 讗诇讗 讗砖转讜: 讬爪专讜 爪注讚讬 讗讜谞讜. 讘转专讬讛 讻转讬讘:

转讜住驻讜转



讗专讘注讬诐 讬讜诐 拽讜讚诐 讬爪讬专转 讛讜诇讚. 讜诪''诪 诪讜注讬诇 转驻诇讛 讘转讜讱 诪' 讬诪讬诐 诇讛讜驻讻讜 讗讜 诇讝讻专 讗讜 诇谞拽讘讛 讻讚讗诪专讬谞谉 讘讘专讻讜转 (讚祝 住.) 诪' 讬讜诐 拽讜讚诐 讬爪讬专转 讛讜诇讚 讗讚诐 诪转驻诇诇 注诇 讗砖转讜 砖转诇讚 讝讻专 讗驻讬诇讜 讝讜讜讙 专讗砖讜谉 诪转讛驻讱 讘转驻诇讛 讻讚讗讬转讗 讘诪讜注讚 拽讟谉 (讚祝 讬讞:) 讗讬谉 谞讜砖讗讬谉 谞砖讬诐 讘诪讜注讚 讗讘诇 诪讗专住讬谉 砖诪讗 讬拽讚诪谞讜 讗讞专 讘专讞诪讬诐:



专讘讬谞讜 讞谞谞讗诇

转谞讬讗 讗"专 讬讜住讬 专讗讜讬 讛讬讛 注讝专讗 砖转谞转谉 转讜专讛 注诇 讬讚讜 讗诇讗 砖拽讚诪讜 诪砖讛 讜讗注"驻 砖诇讗 谞转谞讛 注诇 讬讚讜 谞砖转谞讛 讻转讘 注诇 讬讚讜 讚讻转讬讘 讜讻转讘 讛谞砖转讜讜谉 讻转讜讘 讗专诪讬转 讜诪转讜专讙诐 讗专诪讬转 讜讻转讜讘 讜诇讗 讻讛诇讬谉 讻转讘讗 诇诪讬拽专讗 诪讻诇诇 砖谞砖转谞讛 讛讻转讘 砖谞讗诪专 讜讻转讘 诇讜 讗转 诪砖谞讛 讛转讜专讛 讛讝讗转 注诇 住驻专 讻转讘 讛注转讬讚 诇讛砖转谞讜转 讜诇诪讛 谞拽专讗 讗砖讜专讬 砖注诇讛 注诪讛谉 诪讗砖讜专 讜讗讬谉 讛诇讻讛 讻诪专 注讜拽讘讗 讚讛讗 拽讬讬诪讗 讻转谞讗讬 讜诇讗 讻专' 讬讜住讬 讗诇讗 拽讬讬"诇 讻讱 砖讻转讘 讝讛 谞讬转谉 诇诪砖讛 讘住讬谞讬 讻讚讗诪专讬谞谉 诪"诐 讜住诪"讱 砖讘诇讜讞讜转 讘谞住 讛讬讜 注讜诪讚讬谉 讜讻谉 讜讜讬 讛注诪讜讚讬诐 讜讗讬谉 讛诇讻讛 讻诪讜转讜 砖谞砖转谞讛 讗诇讗 讻专' 讗诇注讝专 讛诪讜讚注讬 讚讗诪专 讻转讘 讝讛 诇讗 谞砖转谞讛 讻诇 注讬拽专 诪注讜诇诐. 讚专' 讗诇注讝专 讛诪讜讚注讬 诇讙讘讬 讛谞讬 专讘 讛讜讗 讜诇讬转 讛诇讻转讗 讻转诇诪讬讚 讘讛讚讬 专讘. 讜讻谉 讛诇讻讛 讻专' 讗诇注讝专 讛诪讜讚注讬 讜拽讬讬"诇 讻专' 讗诇注讝专 讛诪讜讚注讬 砖讗诪专讜 诪砖诪讜 讻讬 讻转讘 讝讛 诇讗 谞砖转谞讛 讻诇 注讬拽专 讻讜'. 讜诇诪讛 谞拽专讗 讗砖讜专讬 砖诪讬讜砖专 讘讗讜转讬讜转讬讜 讜讻讜' 讜诇讗 注讜讚 讗诇讗 砖讙诐 专' 讗讜诪专 讘讻转讘 讝讛 谞讬转谞讛 转讜专讛 诇讬砖专讗诇 专' 讗讜诪专 诪驻谞讬 砖诪讬讜砖专 讘讻转讘讜 讜讘讜 谞讬转谞讛 讛转讜专讛 诇讬砖专讗诇 讜讻讬讜谉 砖讞讟讗讜 谞讛驻讱 诇专讜注抓 诪诇砖讜谉 转专讙讜诐 讜讬爪讙 讜讚注抓 讻诇讜诪专 讘拽讜砖讬 讻诪讜 讚讘专 谞注讜抓 讚注讜抓 讜讻讬讜谉 砖砖讘讜 讞讝专 诇讛谉 砖谞讗诪专 砖讜讘讜 诇讘讬爪专讜谉 讗住讬专讬 讛转拽讜讛 讙诐 讛讬讜诐 诪讙讬讚 诪砖谞讛 讗砖讬讘 诇讱. 讗"专 砖诪注讜谉 讞住讬讚讗 讛诪转驻诇诇 爪专讬讱 砖讬专讗讛 注爪诪讜 讻讗讬诇讜 砖讻讬谞讛 讻谞讙讚讜 砖谞讗诪专 砖讜讬转讬 讛' 诇谞讙讚讬 转诪讬讚 讜诇诪讗谉 讚讗诪专 诇讗 谞砖转谞讛 讻转讘 讝讛 讻诇 注讬拽专 讗诪讗讬 诇讗 讻讛诇讬谉 讻转讘讗 诇诪拽专讗 讗诪专 专讘 讘讙讬诪讟专讬讗 讛讜讛 讻转讬讘 讬讟转 讬讟转 讗讬讚讱 驻讜讙 讞诪讟. 砖诪讜讗诇 讗诪专 诪诪转讜诐 谞谞拽驻讬 讗讗诇专谉. 诇专讘 谞驻讬拽 诪谉 讗"转 讘"砖 讙专 讬诐 讟谉. 讛谞讛 诪"诐 诪谉 讬诐 讜谞讜"谉 诪谉 讟谉 讜讗诇"祝 诪谉 讗转 讛专讬 诪谞讗. 讜讻谉 讻讜诇诐 诇砖诪讜讗诇 诪谉 诪"诐 诪诪转讜诐 讜谞讜"谉 诪谉 谞谞拽驻讬 讜讗诇"祝 诪谉 讗讗诇专谉. 讛专讬 诪谞讗. 讜讻谉 讻诇 讗讜转 讜讗讜转 诪砖诇砖转谉 转讬讘讛 讗讞转. 专' 讬讜讞谞谉 讗诪专 讗谞诪 讗谞诪 诇专' 讬讜讞谞谉 谞驻讬拽 诇讬讛 诪诪讟讛 诇诪注诇讛 诇专讘 讗砖讬 谞诪讗 谞诪讗 拽转诇 驻讜专住讬谉 讗讜转 诪谉 讗诪爪注 讗讜转 诪转讞诇转讜 讜讗讜转 诪住讜驻讜 讛专讬 转讬讘讛 讜驻转专讜谉 讻讜诇谉 讗讞讚 诪谞讗 诪谞讗 转拽诇 讜驻专住讬谉:



讬专讜砖诇诪讬 讜拽专讗 讘讜 讻诇 讬诪讬 讞讬讬讜 讛讚讘专讬诐 拽诇 讜讞讜诪专 讜诪讛 讗诐 讛诪诇讱 砖爪专讻讬 讻诇 讬砖专讗诇 注诇讬讜 讞讬讬讘 诇拽专讜讗 讻诇 讬诪讬讜 讛讛讚讬讜讟 注诇 讗讞转 讻诪讛 讜讻诪讛:



讗讬谉 专讜讻讘讬谉 注诇 住讜住讜 讜诇讗 讬讜砖讘讬谉 注诇 讻住讗讜 讜诇讗 诪砖转诪砖讬谉 讘砖专讘讬讟讜 讜讗讬谉 专讜讗讬谉 讗讜转讜 注专讜诐 讜诇讗 讻砖讛讜讗 诪住转驻专 讻讜':



讬专讜砖诇诪讬 专' 讬讜讞谞谉 住诇拽 讙讘讬 专' 讬讛讜讚讛 谞砖讬讗讛 谞驻拽 诇讙讘讬讛 讘讞诇讜拽讗 讚讻讬转谞讗 讗"诇 讞讝讜专 诇讘讜砖 讞诇讜拽讱 讚注诪专讗 诪砖讜诐 诪诇讱 讘讬驻讬讜 转讞讝讬谞讛 注讬谞讬讱 讻讬 谞驻拽 讞诪讗 专' 讞谞讬谞讗 讘专' 住讬住讬 诪驻爪注 拽讬住讬谉 驻讬' 诪讘拽注 注爪讬诐 讗"诇 诇讬转 讚讬谉 讻讘讜讚讱 讗"诇 讜诪讛 谞注讘讬讚 讜诇讬转 诪讗谉 讚讬砖诪砖讬谞讬 讗"诇 诇讬转 诇讱 诪讗谉 讚讬砖诪砖讱 诇讗 讛讜讬转讛 诪拽讘诇 诪转讞谞讜讬讬 转专讙诐 专讘 讬讜住祝 诪注讜谞讬 讘讟讘专讬讗 砖诪注讜 讝讗转 讛讻讛谞讬诐 讗诪讗讬 诇讬转 讗转讜谉 诇注讬讬谉 讘讗讜专讬讬转讗 讗诪专讬谉 诇讗 讛讘讜 诇谉 讬砖专讗诇 讻"讚 诪转谞转讗 讙讬诇讜谉 注诇讬讛谉 讜讛拽砖讬讘讜 讘讬转 讬砖专讗诇 诇诪讛 诇讗 讬讛讘转讜谉 讻"讚 诪转谞转讗 诇讻讛谞讬讗. 讗诪专 讬砖专讗诇 诪诇讻讗 谞住讬讘 讻讜诇讗. 讜讘讬转 讛诪诇讱 讛讗讝讬谞讜 讻讬 诇讻诐 讛诪砖驻讟. 驻住拽转诐 讜讝讛 讬讛讬讛 诪砖驻讟 讛讻讛谞讬诐 注转讬讚 讗谞讬 诇讬驻专注 诪讻诐 砖讛讻诇 转诇讜讬 讘讻诐. 砖诪注 专' 讬讛讜讚讛 谞砖讬讗讛 讜讻注住 讬讜住祝 诪注讜谞讬 驻讞讚 讜讘专讞 讜讻讜' 讗"专 讬讜讞谞谉 讗讘讬砖讙 诪讜转专转 诇砖诇诪讛 砖讛讜讗 诪诇讱 讜讛诪诇讱 诪砖转诪砖 讘砖专讘讬讟 讛诪诇讱. 讗讘诇 讗讚讜谞讬讛 讛讚讬讜讟 讛讜讗 讜讗住讜专讛 诇讜. 注谞讬谉 讗讘讬砖讙 砖讗诪专 诇讚讜讚 谞住讘谉 讜讗诪专 诇讛 讗住讬专转 诇讬 讚讛讗 谞住讬讘谞讗 讬"讞 谞砖讬. 讜讗诪专讛 诇讬讛 讛讬讗 讞住专讬讛 诇讙谞讘讗 讻讜'. 讻诇讜诪专 讗讞讚 转砖砖 讻讞讜. 讜讗讬谉 讘讜 讻讞 诇讙谞讜讘. 讜讗诪专 讞讝专转谞讬 讘转砖讜讘讛. 讻谉 讗转讛 讝拽谞转 讜讗讬谉 讘讱 讻讞 诇转砖诪讬砖 讗砖讛 诪驻谞讬 讻讱 转讗诪专 讗住讬专转 诇讬 讜讻讜':



讗"专 讬讜讞谞谉 拽砖讬谉 讙讬专讜砖讬谉 砖讛转讬专讜 诇讚讜讚 诇讬讬讞讚 讘驻谞讜讬讛 讜诇讗 讛转讬专讜 诇讜 诇讙专砖 讗讞转 讜诇讬砖讗 讗讞转:



讻诇 诪讬 砖诪转讛 讗砖转讜 专讗砖讜谞讛 讘讞讬讬讜 讻讗诇讜 谞讞专讘 讘讛诪"拽 讘讬诪讬讜 砖谞讗诪专 讛谞谞讬 诇讜拽讞 讗转 诪讞诪讚 注讬谞讬讱 讜讻转讬讘 讜转诪转 讗砖转讬 讘注专讘. 讜讘诪拽讚砖 讻转讬讘 讗转 诪拽讚砖讬 讙讗讜谉 注讝讻诐. 讜诇讗 注讜讚 讗诇讗 注讜诇诐 讞砖讱 讘注讚讜 砖谞讗诪专 讗讜专 讞砖讱 讘讗讛诇讜 讜驻住讬注讜转讬讜 诪转拽爪专讜转 砖谞讗诪专 讬爪专讜 爪注讚讬 讗讜谞讜 讜注爪转讜 诪转讘讟诇转 砖谞讗诪专 讜转砖诇讬讻讛讜 注爪转讜. 讗"专 讗诇注讝专 讛诪讙专砖 讗砖转讜 专讗砖讜谞讛 诪讝讘讞 诪讜专讬讚 注诇讬讜 讚诪注讜转 砖谞讗诪专 讜讝讗转 砖谞讬转 转注砖讜 讻住讜转 讚诪注讛 讗转 诪讝讘讞 讛' 讘讻讬 讜讗谞拽讛 讜讙讜'. 讜拽砖讛 诇讝讜讜讙谉 讻拽专讬注转 讬诐 住讜祝 砖谞讗诪专 讗诇讛讬诐 诪讜砖讬讘 讬讞讬讚讬诐 讘讬转讛 诪讜爪讬讗 讗住讬专讬诐 讘讻讜砖专讜转 讗讬谞讬 讜讛讗诪专 专讘 诪' 讬讜诐 拽讜讚诐 讬爪讬专转 讛讜讜诇讚 讘转 拽讜诇 诪讻专讝转 讘转 驻诇讜谞讬 诇驻诇讜谞讬 讘讬转 驻诇讜谞讬 诇驻诇讜谞讬 讜驻专拽讬谞谉 讛讗 讘讝讜讜讙 专讗砖讜谉 讗讘诇 讘讝讜讜讙 砖谞讬 拽砖讛 诇讝讜讜讙谉. 诇讻诇 讬砖 转诪讜专讛 讞讜抓 诪讗砖转 谞注讜专讬诐 砖谞讗诪专 讜讗砖转 谞注讜专讬诐 讻讬 转诪讗住 讗诪专 讗诇讛讬讱.





讛诪讗讬专讬

讛诪转驻诇诇 爪专讬讱 砖讬驻诇讬讙 讘讻讜讜谞讛 讜讬专讗讛 注爪诪讜 讻讗诇讜 砖讻讬谞讛 讻谞讙讚讜 砖谞讗诪专 砖讜讬转讬 讛' 谞讙讚讬 转诪讬讚 讜讻讘专 讘讗专谞讜 注谞讬谉 讝讛 讘诪拽讜诪讜:



讗注"驻 砖讛讜转专讛 讛专爪讜注讛 讘转讜专讛 诇讙专砖 讗转 讗砖转讜 诇讗讬讝讜 住讘讛 砖谞讗诪专 注专讜转 讚讘专 拽砖讛 讛讚讘专 诇讙专砖 讗讗"讻 注诇 讬讚讬 住讘转 讛讻专讞 讙讚讜诇 砖讗讬谉 讘讜 转拽讜谉 讘讗 讜专讗讛 讻诪讛 拽砖讬谉 讙专讜砖讬谉 砖讛专讬 讛转讬专讜 诇讚讜讚 诇讬讞讚 注诐 讛驻谞讜讬讛 专"诇 讗讘讬砖讙 讜诇讗 讛转讬专讜 诇讜 诇讙专砖 讗讞转 诪砖诪讜谞讛 注砖专讛 讜诇讬砖讗 讗讜转讛 讜诪"诪 讗诐 注砖讛 讻谉 注砖讛 讻诪讜 砖讘讗专谞讜 诇诪注诇讛 讜讻谉 讘讛讚讬讜讟 讗诇讗 砖讗祝 讘讝讜 讙讚专 讙讚专讜 讙讗讜谞讬诐 讜专讘谞讬诐 讘讗诇讛 讜讘砖讘讜注讛 讜讘讞专诐 讞诪讜专 砖诇讗 诇讛讜爪讬讗 讗诇讗 诇住讘讛 谞讜讚注转 诇砖讘注讛 讟讜讘讬 讛注讬专 讗讜 讘专砖讜转 讗砖转讜 讜驻讜专抓 讙讚专 讬砖讻谞讜 谞讞砖 讜讻诇 砖诪讙专砖 讘诇讗 住讘转 讛讻专讞 讗祝 住谞讬讙讜专讬谉 砖诇讜 谞注砖讬谉 诇讜 拽讟讬讙讜专讬谉 讜讛讜讗 砖讗诪专讜 诪讝讘讞 诪讜专讬讚 注诇讬讜 讚诪注讜转:





讬讚 专诪"讛

讜讚讬讬拽讬谞谉 诇专砖讘"讗 讚讗诪专 讻转讘 讝讛 诇讗 谞砖转谞讛 讻诇 注讬拽专 诪讗讬 诇讗 讻讛诇讬谉 讻转讘讗 诇诪讬拽专讬 讘砖诇诪讗 诇专讘讬 讗讬讻讗 诇诪讬诪专 讚讘讻转讘 讗砖讜专讬 讛讜讛 讻转讬讘讗 讜讻讬讜谉 讚砖讻讞讜讛讜 诇讗 讛讜讜 讬讚注讬 诇讬讛 讗诇讗 诇专' 砖诪注讜谉 诪讗讬 讗讬讻讗 诇诪讬诪专 讗诪专 专讘 讘讙讬诪讟专讬讗 讗讬讻转讜讘 诇讛讜 讻讜' 讘讗"转 讘"砖 讙"专 讚"拽 讛"抓 讜"驻 讝"注 讞"住 讟"谉 讬"诪 讻"诇 讛讬讛 诇讜 诇讻转讜讘 诪"诐 讻转讘 讗讜转 砖讘爪讬讚讛 讜讛讬讬谞讜 讬讜"讚 砖住诪讜讻讛 诇诪"诐 讜讻谉 讛讬讛 诇讜 诇讻转讜讘 谞讜"谉 讜讻转讘 讘诪拽讜诪讛 讟讬"转 砖讛讬讗 住诪讜讻讛 诇谞讜"谉 讜讻谉 讗诇"祝 讚诪谞讗 讛讬讛 诇讜 诇讻转讘讛 讛谞讬讞讛 讜讻转讘 讘诪拽讜诪讛 转讬"讜 砖住诪讜讻讛 诇讛讗诇"祝 讜讛讬讗 转讬"讜 砖讘讬讟"转 砖讛讬讗 讻谞讙讚 讗诇"祝 砖讘诪谞讗 诪谞讗 讜讻谉 讘讻诇 讗讜转 讜讗讜转. 讜砖诪讜讗诇 讗诪专 诪诪转讜"住 谞谞拽驻"讬 讗讗诇讚"谉. 谞讟诇 讗讜转 讗讞转 诪转讞讬诇转 讻诇 转讬讘讛 讜转讬讘讛 讜讞讘专诐 讜注砖讛 诪讛谉 转讬讘讛 诪谞讗 拽诪讗 讜讞讝专 讜谞讟诇 讗讜转 砖谞讬讛 砖讘讻诇 转讬讘讛 讜注砖讛 诪讛谉 转讬讘讛 砖谞讬讛 诪谞讗 转谞讬讬谞讗 讜讻谉 诪讗讜转 砖诇讬砖讬转 砖讘讻诇 转讬讘讛 讜转讬讘讛 讜讛讬讬谞讜 转拽"诇 讜讞讝专 讜爪讬专祝 讗讜转 专讘讬注讬转 砖讘讻诇 转讬讘讛 讜转讬讘讛 讻住讚专 讛讝讛 讜讛谉 讜"讜 讜驻"讗 讜专讬"砖. 讜诇驻讬 砖诇讗 讛讬讛 讚讬 讘讗讜转讬讜转 讛诇诇讜 诇注砖讜转谉 转讬讘讛 讗' 讘驻"注 讻讙讜谉 诪谞讗 诪谞讗 转拽诇 砖讛专讬 讗讬谉 爪讬专讜驻谉 诇讘讚谉 诪诪爪讬讗 注谞讬谉 讞讝专 讜爪讬专祝 讗诇讬讛谉 讗讜转 讞诪讬砖讬转 砖讘讻诇 转讬讘讛 讜转讬讘讛 讻住讚专 讛专讗砖讜谉 讜讛谉 住诪"讱 讜讬讜"讚 讜谞讜"谉 讜注砖讛 讗转 砖砖转 讛讗讜转讬讜转 转讬讘讛 讗讞转 讜讛讬讬谞讜 讜驻专住讬谉. 讜专讘讬 讬讜讞谞谉 讗诪专 讗谞诐 讗谞诐 讻讜' 讻诇讜诪专 砖谞讻转讘讜 讗讜转讬讜转 砖诇 讻诇 转讬讘讛 讜转讬讘讛 诇诪驻专注 讛专讗讜讬讛 诇讬讻转讘 讗讞专讜谞讛 谞讻转讘讛 专讗砖讜谞讛 讜讛专讗讜讬讛 诇讬讻转讘 住诪讜讱 诇讗讞专讜谞讛 诇驻谞讬讛 谞讻转讘讛 住诪讜讱 诇专讗砖讜谞讛 诇讗讞专讬讛 讜讻谉 讻讜诇谉 诇诪驻专注 讛专讗讜讬讛 诇讛讬讜转 讗讞专讜谞讛 诇讞讘讬专转讛 讛讬讗 谞讻转讘讛 专讗砖讜谞讛. 专讘 讗砖讬 讗诪专 谞诪讗 谞诪讗 拽转诇 驻讜专住讬谉 讻诇讜诪专 专讜讘 讛讗讜转讬讜转 讻住讚专谉 谞讻转讘讜 讗诇讗 砖讛拽讚讬诐 讗讜转 砖谞讬讛 诇专讗砖讜谞讛:



驻讬住拽讗 讗讬谉 专讜讻讘讬谉 注诇 住讜住讜 讜讗讬谉 诪砖转诪砖讬谉 讘砖专讘讬讟讜. 讜讛诪诇讱 讚讜讚 讝拽谉 讜讙讜' 注讚 讜讬诪爪讗讜 讗转 讗讘讬砖讙 讜转讛讬 诇诪诇讱 住讜讻谞转 讘转专 讚砖讞讬谞转讬讛 砖讞诪诪转讜 讗诪专讛 诇讬讛 谞住讘谉 诪谞住讘 讗诪专 诇讛 讗住讜专转 诇讬 砖讛专讬 谞砖讗转讬 砖诪讜谞讛 注砖专讛 讜砖讜讘 讗讬谞讬 讬讻讜诇 诇讛讜住讬祝 注诇讬讛谉 讗诪专讛 诇讬讛 讞住讚讬讛 诇讙谞讘讗 谞驻砖讬讛 讘砖诇诪讗谞讬 谞拽讟 诪讬 砖讙专诐 诇讙谞讘 诇讛拽专讗 讞住讬讚 诪转讜讱 专砖注转讜 注讚 砖讛讙谞讘 谞讞砖讘 讞住讬讚 讻谞讙讚讜 讛讗讬讱 讬讞讝讬拽 注爪诪讜 讻讗谞砖讬 砖诇讜诐 诇讛专讗讜转 讗转 注爪诪讜 砖讛讜讗 诪讚拽讚拽 讘诪爪讜讛 拽诇讛 讻诪爪讜讛 讞诪讜专讛. 讜讗讬转 讚讙专住讬 诇讬讛 讞住专讬讛 讘专讬"砖 讜诪驻专砖讬 诇讛 讛讻讬 讻砖讛讙谞讘 讞住专 砖讗讬谞讜 诪讜爪讗 诪拽讜诐 诇讙谞讜讘 诪讞讝讬拽 注爪诪讜 讘注谞讜讛 讻讗讬砖 砖诇讜诐 讻诇讜诪专 诪驻谞讬 砖讝拽谞转 讜转砖砖 讻讞讱 讗转讛 讗讜诪专 砖讗谞讬 讗住讜专讛 诇讱 诪讬讚 讻注住 注诇讬讛 讜诇讗 专爪讛 诇讬砖谉 注诪讛 讜转讘讗 讘转 砖讘注 讗诇 讛诪诇讱 讛讞讚专讛 讜拽谞讞讛 讘砖诇砖 注砖专讛 诪驻讜转 讬砖 讗讜诪专讬诐 拽讬谞讜讞 注诇 讻诇 转砖诪讬砖 讜诪住转讘专讗 讚诇讗 砖诪砖讛 讻诇诇 讗诇讗 诪讞诪转 转讗讜转讛 驻诇讟讛 砖讻讘转 讝专注 讜讛讜爪专讻讛 诇拽谞讞 注爪诪讛 讬"讙 驻注诪讬诐 讜讬"讙 转讬讘讜转 砖讘诪拽专讗 讝讛 拽讗 讚专砖讬谞谉. 讗诪专 专' 讬讜讞谞谉 讘讗 讜专讗讛 讻诪讛 拽砖讛 讙讬专讜砖讬谉 砖讛专讬 讚讜讚 讛转讬专讜 诇讜 诇讛转讬讞讚 注诐 讛驻谞讜讬讛 讗注"驻 砖讙讝专讜 注诇讬讜 拽讜讚诐 讘诪注砖讛 讚转诪专 讜诇讗 讛转讬专讜 诇讜 诇讙专砖 讗讞转 诪谞砖讬讜 讜诇讬砖讗 讝讜 转讞转讬讛:





诪讛专砖"讗 - 讞讬讚讜砖讬 讛诇讻讜转

讙诪专讗 讜讗讬讚讱 讛讗讬 砖讜讬转讬 诪讗讬 讚专讬砖 讘讬讛 讻讜' 驻讬专砖 诪讛专砖"诇 讗讬谉 诇驻专砖 讜讗讬讚讱 讚诇讗 住"诇 讗转 诪砖谞讛 讜讙讜' 讗"讻 转讜专讛 讗' 诇诪诇讱 砖讜讬转讬 讻讜' 注"砖 拽讜砖讬讬转讜 讘讗讜专讱 讜讚讘专讬讜 讗讬谞谉 诪讜讘谞讬诐 诇谉 讘诪讛 砖讛拽砖讛 诪讬 讗讬讻讗 讚诇讗 住"诇 砖讬砖 诇诪诇讱 讘' 住"转 讚讗诇"讻 讛讗讬 讜讻转讘 诇讜 讙讘讬 讛诪诇讱 诇"诇 讚讛讗 讗驻讬诇讜 讛讚讬讜讟 诪讞讜讬讘 诇讻转讜讘 诇讜 住"转 砖谞讗诪专 讜注转讛 讻转讘讜 诇讻诐 讜讙讜' 注讻"诇 注"讻 讛讗 诇讗讜 拽讜砖讬讗 讚讛讗 讗讘讬讬 讘注讬 诇诪讬诪专 诪诇讱 讗讬谉 讛讚讬讜讟 诇讗 讜诇讗 讗住讬拽 讗讚注转讬讛 讘诪诇讱 讘' 转讜专讜转 讜讘诪转谞讬' 谞诪讬 讜讚讗讬 讚诇讬讻讗 讛讻专注 讜讗讚专讘讛 诪诇砖讜谉 讛诪砖谞讛 讛讜讛 讘注讬 诇诪讬诪专 讜讻讜转讘 诇讜 住"转 诇砖诪讜 讻讜' 诪诇讱 讗讬谉 讛讚讬讜讟 诇讗 讜专讘讗 讛砖讬讘 诇讜 诇讗 谞爪专讻讛 讗诇讗 诇讘' 转讜专讜转 讜讻讚转谞讬讗 讻讜' 讜讛讱 讘专讬讬转讗 讛讬讗 讘注爪诪讛 诇砖讜谉 专砖讘"讗 讚诇拽诪谉 讚讝讗转 讛讘专讬讬转讗 讗转讬讗 讻讜讜转讬讛 诇诪讚专砖 诪砖谞讛 注诇 讘' 转讜专讜转 讗讘诇 讛谞讬 转谞讗讬 讚讚专砖讬 诪砖谞讛 讻转讘 讛注砖讜讬 诇讛砖转谞讜转 诇讬转 诇讬讛 讻诇诇 讘' 转讜专讜转 讗诇讗 讻讚讘注讬 诇诪讬诪专 讗讘讬讬 讚讻讜转讘 诇讜 住"转 讗讞转 诇砖诪讜 诪诇讱 讗讬谉 讛讚讬讜讟 诇讗 讜拽专讗 讚讻转讘讜 诇讻诐 讗转 讛砖讬专讛 讘讛讚讬讜讟 讗诐 诇讗 讛谞讬讞 诇讜 讗讘讬讜 住"转 讗"谞 诇讚讜专讜 砖诇 诪砖讛 讗讱 诪讛 砖讛拽砖讛 诪讗讬 驻专讬讱 砖讜讬转讬 诪讗讬 注讘讬讚 讘讬讛 讜砖诪讗 诇讗讜转讜 住"转 讬讞讬讚讬 讛讜讗 注讜砖讛 讻讱 讻讜' 诇讻讗讜专讛 拽讜砖讬讗 讛讬讗 讗讘诇 讬砖 诇讚拽讚拽 讘住讜讙讬讗 讚讜讚讗讬 专砖讘"讗 住讬驻讗 讚拽专讗 拽讚专讬砖 讻讬 诪讬诪讬谞讬 讘诇 讗诪讜讟 讜讙讜' 注"砖 住"转 砖讘讝专讜注 讻驻讬专砖"讬 讜讛诪转专抓 讛砖讬讘 诇讜 讜讗讬讚讱 讚专砖 诪讬谞讬讛 讚讗诪专 专讘 讞谞讗 讻讜' 讛讬讗 讚专砖转 专讬砖讗 讚拽专讗 砖讬专讗讛 注爪诪讜 讻讗诇讜 砖讻讬谞讛 讻谞讙讚讜 砖谞讗诪专 砖讜讬转讬 讛' 讜讙讜' 讜注"讻 谞专讗讛 诇讜诪专 讚专砖讘"讗 讚讚专讬砖 讗转 诪砖谞讛 讜讙讜' 注诇 讘' 转讜专讜转 讻讜' 讚专讬砖 专讬砖讗 讚拽专讗 砖讜讬转讬 讛' 讜讙讜' 诇讗讜转讛 住"转 砖诪讜谞讞转 讘讘讬转 讙谞讝讬讜 讜讛讬讬谞讜 砖讜讬转讬 讛' 诇谞讙讚讬 转诪讬讚 诇诪专讞讜拽 拽爪转 讻诪讜 诪谞讙讚 讛专讞拽 讜诪谞讙讚 住讘讬讘 诇讗讛诇 砖讚专砖讜 讘专讞讜拽 诪讬诇 讜讗住讬驻讗 讚拽专讗 讻讬 诪讬诪讬谞讬 讘诇 讗诪讜讟 讜讙讜' 讚专讬砖 注诇 讗讜转讛 住"转 砖讬讜爪讗转 讜谞讻谞住转 讻讜' 讜专砖"讬 砖讚拽讚拽 讘讘专讬讬转讗 诇注讬诇 诇驻专砖 住讬驻讗 讚拽专讗 讛讬讬谞讜 诪砖讜诐 讚诇讗 讛讘讬讗 讘讘专讬讬转讗 专拽 专讬砖讗 讚拽专讗 讚专砖转 住"转 砖诪讜谞讞转 讘讘讬转 讜诪讚拽讗诪专 讘' 转讜专讜转 注"讻 讚讚专讬砖 谞诪讬 住讬驻讗 讚拽专讗 讻讬 诪讬诪讬谞讬 讜讙讜' 注诇 住"转 砖讬讜爪讗转 讻讜' 讜诪砖"讛 讻讬 驻专讬讱 讜讗讬讚讱 讻讜' 诇讗 驻专讬讱 讗诇讗 讗专讬砖讗 讚拽专讗 砖讜讬转讬 讜讙讜' 诪讗讬 注讘讬讚 讘讬讛 诪讗谉 讚讚专讬砖 诪砖谞讛 讻转讘 讛注砖讜讬 诇讛砖转谞讜转 讜诇讬转 诇讬讛 讻诇诇 讘' 转讜专讜转 讚住讬驻讗 讚拽专讗 讻讬 诪讬诪讬谞讬 讜讙讜' 讜讚讗讬 讚专讬砖 诇讬讛 谞诪讬 讗住"转 砖讬讜爪讗转 讻讜' 讻诪转谞讬' 讚讬讚谉 讚讻讜诇讛讜 诪讜讚讬 讘讛讱 住"转 砖讬讜爪讗转 讻讜' 讜诪砖谞讬 讚专讬砖讗 讚拽专讗 诇讗 讚专讬砖 讗住"转 砖讘讘讬转 讙谞讝讬讜 讗诇讗 讚讚专讬砖 诇讬讛 讻讚专讘 讞谞讗 讘专 讘讬讝谞讗 讗专"砖 讞住讬讚讗 讛诪转驻诇诇 讻讜' 讜诇驻讬 讚讘专讬谞讜 谞讬讞讗 谞诪讬 讚讙专住讬谞谉 讘讘专讬讬转讗 讚诇注讬诇 砖讛讘讬讗 拽专讗 讚砖讜讬转讬 讜讙讜' 讜诪讛专砖"诇 诪讞拽 诇讗讬谉 爪讜专讱 讙诐 诪讛 砖讻转讘 诇驻讬 讚专讻讜 诇驻专砖 讚讚专讬砖 诪讜讻转讘 讗转 诪砖谞讛 讛转讜专讛 诇讛砖转谞讜转 讻转讘讛住驻专 转讜专讛 砖谞讬讛 讻转讬讘讛 讚拽讛 砖转讛讗 拽讟谞讛 讻诇 讻讱 诇注砖讜转 讘讛 拽诪讬注 讻讜' 讗讬谞讜 讗诇讗 讚讘专讬 谞讘讬讗讜转 讚诇讬讻讗 诇诪"讚 讚讚专讬砖 诪诇转 诪砖谞讛 讛讻讬 讗诇讗 讗讬 诪诇砖讜谉 讻驻诇 诇讘' 转讜专讜转 讜讗讬 诇讻转讘 注砖讜讬 诇讛砖转谞讜转 诪注讘专讬转 诇讗砖讜专讬转 讜讗讬谉 爪讜专讱 诇讛讗专讬讱 讻讬 讛讚讘专讬诐 讘专讜专讬诐 讻诪"砖 讘讗讬谉 讙诪讙讜诐 讜拽"诇:


讘驻讬专砖"讬 讘讚"讛 诪诪转讜住 谞谞拽驻讬 讗讗诇专谉 注砖讗谉 讙' 转讬讘讜转 砖诇 讛' 讗讜转讬讜转 讻讜' 讜讻谉 讛砖诇讬砖讬转 注讻"诇 讜讻爪"诇 专"诇 砖讛诪讻讜讜谉 讚驻专讬砖 诇讛讜 讚讛讬讬谞讜 诪谞讗 诪谞讗 转拽诇 讜驻专住讬谉 讬砖 讘讛谉 讟"讜 讗讜转讬讜转 诇讞诇拽谉 诇讛' 转讬讘讜转 砖诇 讙' 讙' 讗讜转讬讜转 讜讛诪诇讗讱 砖讬谞讛 诇讻讜转讘谉 讜注砖讗谉 讙' 转讬讘讜转 诪讛' 讗讜转讬讜转 砖爪讬专祝 讗讜转讬讜转 讛专讗砖讜谞讜转 诪讛' 转讬讘讜转 砖诇 诪谞"讗 诪谞"讗 转拽"诇 讜驻专住讬"谉 讚讛"诇 诪诪转讜"住 讜讗讞专 讻讱 爪讬专祝 讗讜转讬讜转 讛砖谞讬讜转 诪讛谞讬 讛' 转讬讘讜转 讚讛"诇 谞谞拽驻"讬 讜讗讞"讻 爪讬专祝 讗讜转讬讜转 讛砖诇讬砖讬讜转 诪讛谞讬 讛' 讗讜转讬讜转 讚讛"诇 讗讗诇专"谉 讜讚讘专讬 诪讛专砖"诇 讗讬谞谉 诪讘讜讗专讬谉 讜讗讬谉 爪讜专讱 诇讛讗专讬讱 讘讛讙讛转讜 讜讘讚讞讜拽讬讜 讜拽"诇:





诪讛专砖"讗 - 讞讬讚讜砖讬 讗讙讚讜转

讘讻转讘 讝讛 谞讬转谞讛 讛转讜专讛 讻讜' 讙诐 讛讬讜诐 诪讙讬讚 诪砖谞讛 讜讙讜'. 驻讬专砖 专砖"讬 诪讛 砖砖讻讞转 讻讜' 讜诇讚讘专讬 专讘讬 诪砖谞讛 讛转讜专讛 谞讗诪专 讙"讻 注诇 砖诐 讛专讗讜讬 诇讛砖转谞讜转 诪讚诇讗 拽讗诪专 讛讻讗 讗诇讗 诪讛 讗谞讬 诪拽讬讬诐 讗转 诪砖谞讛 讜讙讜' 讻讚拽讗诪专 专砖讘"讗 诇拽诪谉 讜讛讬讬谞讜 讚谞砖转谞讛 讛讻转讘 讘讬谉 讘' 讛谞转讬谞讜转 讻砖讞讟讗讜 讘讘讬转 专讗砖讜谉 讜讗讛讻讬 谞诪讬 讻转讬讘 讻转讘 讛谞砖转讜讜谉 讜诇讗 讻讛诇讬谉 讻转讘讗 诇诪拽专讬 讻驻讬专讜砖 专砖"讬 讜诪"砖 谞讛驻讱 诇讛诐 诇专讜注抓 驻讬专砖 专砖"讬 诇砖讜谉 转专注抓 讗讜讬讘 砖砖讻讞讜讛讜 注讻"诇 讜讛讜讗 讚讞讜拽 讜讬"诇 砖讛讻转讘 讙讜驻讬讛 诪转讜讱 讞讟讗诐 谞砖转谞讛 讜谞讛驻讱 诇讛诐 讛讻转讘 讻注讬谉 讻转讘 砖讘讜专 讜专注讜抓 讘讗讜转讬讜转讬讜 讛讬驻讱 砖讗诪专 讗砖讜专讬转 砖讛讬讗 诪讗讜砖专转 讜讘注专讜讱 谞讛驻讱 诇专讜注抓 驻讬专砖 爪注专 讘讛驻讱 讜讚讜"拽:


诪诪转讜"住 谞谞拽驻讬"谉 讻讜' 注讬讬谉 讘讞讚讜砖讬 讛诇讻讜转:


讗讘讬砖讙 诪讜转专转 诇砖诇诪讛 讜讗住讜专讛 诇讗讚讜谞讬讛讜 讻讜'. 谞专讗讛 砖讘讗 诇转转 讟注诐 讘诪讛 谞转讞讬讬讘 讗讚讜谞讬讛讜 诪讬转讛 讘诪讛 砖讘拽砖 讗转 讗讘讬砖讙 诇讜 诇讗砖讛 讜讗诪专 诇驻讬 砖讛讬转讛 讗住讜专讛 诇讛讚讬讜讟 诪砖讜诐 砖专讘讬讟讜 砖诇 诪诇讱 讜讗"讻 讻砖砖讗诇 讗讜转讛 注"讻 砖注讚讬讬谉 讛讞讝讬拽 注爪诪讜 诇诪诇讱 讜讛"诇 讻诪讜专讚 讘诪诇讱 砖诇诪讛 讜讝"砖 讜诇诪讛 讗转 砖讜讗诇转 讗转 讗讘讬砖讙 诇讗讚讜谞讬讛讜 讜砖讗诇讬 诇讜 讗转 讛诪诇讜讻讛 讻讬 讘讝讛 砖砖讜讗诇 讗讜转讛 讛讜讗 砖讜讗诇 讗转 讛诪诇讜讻讛 砖讛专讬 讛讬讗 讗住讜专讛 诇讛讚讬讜讟 讜注"讻 讗诪专 讻讬 讘谞驻砖讜 讚讬讘专 诇讛讞讝讬拽 注爪诪讜 讘诪诇讱 讜诪讜专讚 讛讜讛 讜拽"诇:


讗讘讬砖讙 诪讗讬 讛讬讗 讜讻讜'. 专"诇 诪讗讬 讛讬讗 诪讛讬讻讗 诪驻讜专砖 讚诇讗 谞砖讗讛 讚讜讚 讻讬讜谉 讚讬讞讜讚 驻谞讜讬讛 讗住讜专 讜拽讗诪专 诪讚讻转讬讘 讜转讛讬 诇讜 诇诪诇讱 住讜讻谞转 讜转砖专转讛讜 讚诇讗 讛讬转讛 讗爪诇讜 专拽 讚专讱 砖讬专讜转 讜诇讗 讻讚专讱 谞砖讜讗讛 讜诇讻讱 诇讗 讛讜讛 谞讗住专讛 诇砖诇诪讛 诪砖讜诐 讗砖转 讗讘 讜讗诪专:


砖讗诪专讛 谞谞住讘谉 讻讜'. 讜讻转讬讘 讜转讘讗 讘转 砖讘注 讗诇 讛诪诇讱 讛讞讚专讛 讜讙讜'. 讚诇讻讗讜专讛 住讬驻讗 讚拽专讗 讜讛诪诇讱 讚讜讚 讝拽谉 讜讗讘讬砖讙 讛砖讜谞诪讬转 诪砖专转 讜讙讜' 讗讬谉 诇讜 诪拽讜诐 讻讗谉 诇驻讬 注谞讬谉 讛诪拽专讗 讜诇讻讱 讚专砖讜 砖讛讜讗 谞转讬谞转 讟注诐 讚诇讻讱 讜转讘讗 讗诇讬讜 讘转 砖讘注 讗诇 讛诪诇讱 讛讞讚专讛 诇转砖诪讬砖 诪砖讜诐 讚讛诪诇讱 讝拽谉 诪讗讚 讜讗讘讬砖讙 讛砖讜谞诪讬转 诪砖专转 讜讙讜' 讜讛讬转讛 转讜诇讛 砖诇讗 谞砖讗讛 诪砖讜诐 讝拽谞讛 讜转砖讜转 讻讞 讻讚拽讗"诇 讞住专讬讛 诇讙谞讘讗 讜拽"诇:


讛转讬专讜 诇讜 诇讬讞讚 讻讜'. 讗注"驻 砖谞讗住专 讬讞讜讚 砖诇 驻谞讜讬讛 讻驻讬专砖"讬 讜讚拽讗诪专 讘住"驻 讘谉 住讜专专 讚讗讬讻讗 诇诪"讚 讗驻讬诇讜 讘驻谞讜讬讛 讚讬诪讜转 讜讗诇 转住驻专 注诪讜 诪讗讞讜专讬 讛讙讚专 讛讬讬谞讜 诪砖讜诐 讙讚专 注专讜讛 砖诇讗 讬讛讜 讘谞讜转 讬砖专讗诇 驻专讜爪讜转 讻讬讜谉 讚诇讝谞讜转 注讘讬讚 讛讻讬 诪讛 砖讗讬谉 讻谉 讘讚讜讚 讚诇讗 注讘讬讚 讛讻讬 讗诇讗 砖转讛讗 诇讜 住讜讻谞转 讜拽"诇:


讻诇 讛诪讙专砖 讻讜' 讗驻讬诇讜 诪讝讘讞 讻讜'. 讛讜讗 诪砖诇 讻讗诇讜 讛诪讝讘讞 讘讜讻讛 注诇讬讜 砖讛诪讙专砖 讗砖转讜 讗砖转 谞注讜专讬诐 诪诪注讟 讗讻讬诇转 讝讘讞讬诐 讚讗砖转 讛谞注讜专讬诐 诪爪讜讬讛 砖诪讘讬讗讛 拽讬谞讬 讝讬讘讛 讜诇讬讚讛 诇诪讝讘讞 讜讛讬讬谞讜 讚拽讗诪专 拽专讗 诪讗讬谉 驻谞讜转 讗诇 讛诪谞讞讛 砖讛讬转讛 诪讘讬讗讛 讘讝讬讘讛 讜诇讬讚讛 讜讗诪专 注诇 讻讬 讛注讬讚 讛' 讘讬谞讱 讜讙讜' 诇驻讬 砖讜讚讗讬 讗诐 诪爪讗 讘讛 讚讘专 注专讜讛 诪爪讜讛 诇讙专砖讛 讻讚讗诪专讬谞谉 讘住讜祝 驻专拽 讛诪讙专砖 诇讝讛 讗诪专 讻讬 讛注讬讚 讛' 讘讬谞讱 讜讘讬谉 讗砖转 谞注讜专讬讱 讜讙讜' 讻讚讗诪专讬谞谉 讝讻讜 讗讬砖 讜讗砖讛 砖诐 讬"讛 诇讗 讝讻讜 讗砖 讗讜讻诇转谉 讜讝讛 砖诪住讬讬诐 讜讛讬讗 讞讘专转讱 讜讗砖转 讘专讬转讱 砖诇讗 讘讙讚讛 讘讱 诇讛驻专讬讚 讗转 讛砖诐 诪讘讬谞讬讻诐 讜讗住讜专 诇讱 诇讙专砖讛 诇诪注讟 讗讻讬诇转 讛诪讝讘讞 讘讝讬讘转讛 讜诇讬讚转讛 讜注讬讬谉 讘讝讛 注讜讚 讘讞讚讜砖讬 讛诇讻讜转 住讜祝 诪住讻转 讙讬讟讬谉 讜拽"诇:


讗讬谉 讗砖转讜 砖诇 讗讚诐 诪转讛 讗讗"讻 诪讘拽砖讬诐 诪诪谞讜 诪诪讜谉 讻讜'. 讻转讘讜 讛转讜住驻讜转 讘驻"拽 讚专"讛 讜讝"诇 讘住讜祝 驻"讘 讚讝讘讞讬诐 驻讬专砖 讘拽讜谞讟专住 诪诪讜谉 砖诇 讙讝诇 讗讘诇 谞专讗讛 讚诪讬讬专讬 讘谞讚专 讻讚诪讜讻讞 驻专拽 讘"诪 专讘讬 谞转谉 讗讜诪专 讘注讜谉 谞讚专讬诐 诪转讛 讗砖转讜 (讜讙讜') 讻讜' 注讻"诇 注"砖:


讻讗诇讜 讞专讘 讘讛诪"拽 讻讜'. 讛讚诪讬讜谉 讘讝讛 诇驻讬 砖讗讘讬诇讜转 砖讗专 拽专讜讘讬诐 讬砖 诇讜 讝诪谉 讜讻诪"砖 砖讛诪转 谞砖讻讞 诪谉 讛诇讘 讙诐 讗驻砖专 讘讞讝专讛 讻注谞讬谉 讗讬讜讘 砖谞转谉 诇讜 讛砖"讬 讘谞讬诐 讻驻诇讬诐 讗讘诇 讗砖转讜 专讗砖讜谞讛 讗讬 讗驻砖专 讘讞讝专讛 讻讚讗诪专 诇拽诪谉 诇讻诇 讬砖 转诪讜专讛 讞讜抓 诪讗砖转 谞注讜专讬诐 讜讗讬谞讜 诪讜爪讗 拽讜专转 专讜讞 诇注讜诇诐 讘讗砖讛 讗讞专转 讻讚讗诪专讬谞谉 谞诪讬 诇拽诪谉 讜讛"诇 讗讘讬诇讜转 讬砖谞讛 讻诪讜 讞讜专讘谉 讘讛诪"拽 讚谞讜讛讙讬谉 讘讜 讗讘诇讜转 讬砖谞讛 诇注讜诇诐 讜拽"诇:


讻诇 砖诪转讛 讗砖转讜 专讗砖讜谞讛 注讜诇诐 讞砖讱 讘注讚讜 讻讜'. 讻诇驻讬 诪"砖 讘驻专拽 讛讘注"讬 讻转讬讘 讗注砖讛 诇讜 注讝专 讻谞讙讚讜 讘诪讛 注讜讝专转讜 讗讚诐 诪讘讬讗 讞讟讬谉 讞讟讬谉 讻讜住住 驻砖转谉 驻砖转谉 诇讜讘砖 诇讗 谞诪爪讗 诪讗讬专讛 注讬谞讬讜 讜诪注诪讬讚转讜 注诇 专讙诇讬讜 讜讗讛讗 拽讗诪专 讻砖诪转讛 讗讜专 注讬谞讬讜 讞砖讱 砖讗讬谉 诇讜 诪讬 砖注讜砖讛 爪专讻讬 讘讬转讜 讜诇讝讛 讗诪专 谞诪讬 砖驻住讬注讜转讬讜 诪转拽爪专讜转 讜讗讬谉 诇讜 讛注诪讚转 专讙诇 诇讛诇讬讻讛 讚讛讬讬谞讜 砖讗讬谉 诇讜 诇讛专讞讬拽 诪讘讬转讜 讻讬讜谉 砖讗讬谉 诇讜 砖诐 诪讬 砖注讜住拽 讘爪专讻讬讜 讜讗诪专 注爪转讜 谞讜驻诇转 诇驻讬 讻砖讝讻讜 砖讗讬砖 讜讗砖讛 拽讬讬诪讬谉 讛砖诐 讘讬谞讬讛诐 讜注爪转 讛' 讛讬讗 转拽讜诐 讗讘诇 讻砖诪转讛 讗砖转讜 谞住转诇拽 讛砖诐 讬"讛 诪讘讬谞讬讛诐 讜注爪转讜 谞讜驻诇转 砖讗讬谉 讻讗谉 注爪转 讛' 讜拽"诇:


拽砖讛 诇讝讜讜讙诐 讻拽专讬注转 讬诐 住讜祝 砖谞讗诪专 讜讻讜'. 注谞讬谉 讛拽讜砖讬讗 讻讚诪住讬拽 讚讗讬讬专讬 讘讝讜讜讙 砖谞讬 砖讛讜讗 讘讬讟讜诇 讛讙讝专讛 讜讛诪讝诇 诇驻讬 诪注砖讛 讛讗讚诐 讻讚讗诪专讬' 讘专讬砖 住讜讟讛 讚讝讜讜讙 砖谞讬 讛讜讗 诇驻讬 诪注砖讬讜 讻谉 讛讬讛 拽讬"住 讘讬讟讜诇 讛讙讝专讛 讜诪注专讻转 讛砖诪讬诐 诇驻讬 诪注砖讛 讬砖专讗诇 讜专砖注转 讛诪爪专讬讬诐 讜诪讬讬转讬 诪讚讻转讬讘 诪讜砖讬讘 讬讞讬讚讬诐 讘讬转讛 讜讙讜' 诪驻讜专砖 讘讘"专 讚讗驻讬诇讜 诪诪讝专 讗讞讚 讘住讜祝 讛注讜诇诐 讜诪诪讝专转 讗讞转 讘住讜祝 讛注讜诇诐 讛拽讘"讛 诪讘讬讗谉 讜诪讝讜讜讙谉 讝讛 诇讝讛 诪"讟 诪讜砖讬讘 讬讞讬讚讬诐 讜讙讜' 讗诇讗 讘讻讬 讜砖讬专讜转 讜讘转谞讞讜诪讗 讗讬讻讗 诪"讚 讚诪驻专砖 诇讛 讛讻讬 讛诪爪专讬讬诐 讘讜讻讬诐 砖谞讗诪专 讜诪爪专讬诐 诪拽讘专讬诐 讜讬砖专讗诇 诪砖讜专专讬诐 砖谞讗诪专 讻讜' 讜讘专讬砖 住讜讟讛 诇"讙 诇讬讛 诇讛讗讬 讗诇 转拽专讬 讜驻讬' 专砖"讬 砖诐 讘讻讜砖专讜转 讞讚砖 砖讛讜讗 讻砖专 诇讻诐 诇讗 讞诪讛 拽砖讛 讜诇讗 讙砖诪讬诐 拽砖讬诐 讝讛 谞讬住谉 讜讗讬讻讗 诪"讚 谞诪讬 讘转谞讞讜诪讗 讚诪驻专砖 诇讛 讛讻讬 讜拽"诇:


讘转 拽讜诇 讬讜爪讗转 讜讗讜诪专转 讘转 驻诇讜谞讬 讻讜' 诪讛 砖讬砖 诇讚拽讚拽 讘讝讛 转诪爪讗 讘讞讚讜砖谞讜 讘专讬砖 住讜讟讛:


诇讻诇 讬砖 转诪讜专讛 讻讜' 砖谞讗诪专 讜讗砖转 谞注讜专讬诐 讜讙讜'. 讛讻讬 诪砖诪注 诇讬讛 诪讛讗讬 拽专讗 砖谞讗诪专 讻讬 讻讗砖讛 注讝讜讘讛 讜讙讜' 讜讗砖转 谞注讜专讬诐 讻讬 转诪讗住 砖讚讬诪讛 讬砖专讗诇 诇讗砖转 谞注讜专讬诐 砖讗祝 讗诐 诪讜讗住 讘讛 讜讘讜讞专 诇讜 讘讗讞专转 讗讬谞讜 专拽 讝诪谉 诪讜注讟 砖讗讬谉 诇讜 讘讗讞专转 拽讜专转 专讜讞 讜讗讬谞讛 诪转拽讘诇转 诇讜 转诪讜专转 讛专讗砖讜谞讛 讜拽"诇 (注讬讬谉 专讬砖 住讜讟讛):


砖谞讗诪专 讬讛讬 诪拽讜专讱 讘专讜讱 讜讙讜'. 谞专讗讛 讚专讬砖讗 讚拽专讗 谞诪讬 讚专讬砖 诇讬讛 讬讛讬 诪拽讜专讱 诪诇砖讜谉 拽讜专转 专讜讞 讗讜 专"诇 诪拽讜专讱 讜讬爪讬专转讱 讬讛讬 讘专讜讱 讚讛讬讬谞讜 讘讗砖转 谞注讜专讬诐 诇讝讜讜讙 专讗砖讜谉 砖讛讜讗 诇驻讬 讛讙讝专讛 拽讜讚诐 讬爪讬专转 讛讜诇讚 讜拽"诇:





讞讻诪转 砖诇诪讛

讙诪' 诇讗 讻讛诇讬谉 讻转讘讗 诇诪拽专讬 讜讻转讬讘 讜讻转讘 讻讜':


砖诐 讘讙诪专讗 砖讜讬转讬 讛' 诇谞讙讚讬 转诪讬讚 讜讙讜' 讜讗讬讚讱 讛讗讬 砖讜讬转讬 诪讗讬 讚专讬砖 讘讬讛 讻讜' 讻爪"诇. 讜谞"讘 讗讬谉 诇驻专砖 讜讗讬讚讱 讚诇讗 住"诇 讜讻转讘 讗转 诪砖谞讛 转讜专讛 诇砖谞讬 转讜专讜转 讗"讻 转讜专讛 讗转转 讛讬转讛 诇诪诇讱 砖讜讬转讬 诪讗讬 拽注讘讬讚 诇讬讛 诪讗讬 驻专讬讱 砖诪讗 诇讗讜转讛 住驻专 转讜专讛 讬讞讬讚讬 讛讜讗 注讜砖讛 讻讱 讜注讜讚 诪讬 讗讬讻讗 讚诇讗 住"诇 砖讬砖 诇诪诇讱 砖谞讬 住驻专讬 转讜专讜转 讚讗诇"讻 讜讛讗讬 讜讻转讘 诇讜 讙讘讬 诪诇讱 诇诪讛 诇讬 讛专讬 讗驻讬诇讜 讻诇 讛讚讬讜讟 诪讞讜讬讘 诇讻转讜讘 诇讜 住驻专 转讜专讛 砖谞讗诪专 讜注转讛 讻转讘讜 诇讻诐 讗转 讛砖讬专讛 讻讝讗转 讜注讜讚 讛诇讗 住转诪讗 讚诪转谞讬' 拽讗诪专讛 讚讙讘讬 诪诇讱 讘注讬谞谉 砖转讬 转讜专讜转 讜诇注讬诇 诇讗 讬诇讬祝 诪讜讻转讘 讗转 诪砖谞讛 讛转讜专讛 讻讜' 讗诇讗 讚讗驻讬' 讛讗讬 转讜专讛 砖谞讬讛 讘注讬 诇诪讬讻转讘 讛讜讗 讜诇讗 讬转谞讗讛 诪砖诇 讗讘讜转讬讜 讗诇讗 谞专讗讛 讘注讬谞讬 诇驻' 讚讚专讬砖 诪讜讻转讘 讗转 诪砖谞讛 讛转讜专讛 诇讛砖转谞讜转 讛讻转讘 讘住"转 砖谞讬讛 砖讛讬讗 讻转讬讘讛 讚拽讛 砖转讛讗 讻"讻 拽讟谞讛 诇注砖讜转 讘讛 拽诪讬注 讻讚讻转讬讘 砖讜讬转讬 讛' 诇谞讙讚讬 转诪讬讚 讜驻专讬讱 讛砖转讗 砖驻讬专 讜讗讬讚讱 讚讚专讬砖 诇讻转讘 讛谞砖转讜讜谉 讜讗"讻 诇讗 砖诪注讬谞谉 砖讬谞讜讬 讻转讬讘讛 讘砖转讬 转讜专讜转 讜诪诪讬诇讗 讗讬谞讛 专讗讜讬讛 诇拽诪讬注 讜讗"讻 砖讜讬转讬 讛' 讜讙讜' 诇诪讛 诇讬 讜讻讜' (注讬讬谉 讘诪讛专砖"讗):


砖诐 诪诇讻讜转讱 讜讛砖诇诪转 转拽诇 转拽讬诇转讗 讘诪讗讝谞讬讗 讜讛砖转讻讞转 转住讬专 驻专住 驻专讬住转 诪诇讻讜转讱 讜讬讛讘讬转 诇诪讚讬 讜驻专住 讻讜':


讗诪专 诇讛 拽专讗讜 讻讜' 讗诇 转拽专讬 诪讜爪讬讗 讗住讬专讬诐 讗诇讗 讻诪讜爪讬讗 讗住讬专讬诐 谞诪转拽. 讜谞"讘 讘住"讗 讗讬谞讜 讜讻谉 谞专讗讛 讚诇讗 砖讬讬讱 讗诇 转拽专讬 注诇 讝讛 讗诇讗 住诪讜讻讬讛 拽讗 讚专讬砖 讜拽"诇:


专砖"讬 讘讚"讛 讜讻转讘 讛谞砖转讜讜谉 讜驻专住讬谉 讘讬诪讬 讻讜' 诇诪拽专讬 诇讗 讛讬讜 讻讜' 砖讻转讘 讛诪诇讗讱 讘讬诪讬 讻讜' 讻爪"诇 讜讛讚"讗:


讘讚"讛 讜讛注诪讜讚讬诐 讻讜' 讜讛"讙 讘转讜住驻转讗 讻谞"诇:


讘讚"讛 诪诪转讜诐 谞谞拽驻讬 讗?诇专谉 讻讜' 注砖讗谉 讞诪砖 转讬讘讜转 砖诇 砖诇砖 讗讜转讬讜转 讜爪讬专祝 讻讜' 讻爪"诇. 讜谞"讘 讻谞"诇 讚讗讬谉 诇讜诪专 注砖讗谉 砖诇砖 转讬讘讜转 讜讗诪诇讗讱 拽讗讬 讞讚讗 讚讗讬谉 讛诇砖讜谉 谞讜驻诇 注砖讗谉 讗诇讗 讛诇"诇 讻转讘. 讜注讜讚 诪住转诪讗 讛讗讬 注砖讗谉 讚讜诪讬讗 讚注砖讗谉 砖讛讝讻讬专 专砖"讬 讗转"讻 讘讚讘专讬讜 讙讘讬 爪讬专祝 讛讗讜转讬讜转 讜注砖讗谉 转讬讘讛 讗讞转 讚拽讗讬 讗讚谞讬讗诇 讜注讜讚 诇诪讛 讛讝讻讬专 专砖"讬 砖谞讬讜转 讜砖诇讬砖讬讜转 讛讜讛 诇讬讛 诇讛讝讻讬专 专讘讬注讬讜转 讜讞诪讬砖讬讜转 砖注砖讗谉 诪砖谞讬讛诐 转讬讘讛 讗讞转 讜讚讜"拽. 讜注讜讚 讛诪诇讗讱 诇讗 讞讬诇拽 讘讬谉 转讬讘讛 诇转讬讘讛 讘谞拽讜讚讜转 讻诪讜 砖讗谞讜 注讜砖讬谉 讗诇讗 讻转讘 讻讜诇谉 讘爪讬专讜祝 讗讞转 讜拽"诇 (注讬讬谉 讘诪讛专砖"讗):





专砖"砖

讙诪专讗 讜讻转讬讘 讜讻转讘 讗转 诪砖谞讛 讛转讜专讛 讛讝讗转 讻转讘 讛专讗讜讬 诇讛砖转谞讜转. 讘转讜住驻转讗 讛讙讬' 讛注转讬讚 诇讛砖转谞讜转 讜讘讬专讜砖诇诪讬 驻"讗 讚诪讙讬诇讛 讛"讟 砖讛讜讗 注砖讜讬 诇讛砖转谞讜转 讜讙讬专住讗讜转 讗诇讜 讬讜转专 谞讻讜谞讜转:



砖诐 讗"诇 拽专讗讜 诇讬 诇讘转 砖讘注 讻讜'. 讛谉 拽专讗 讚拽专讗讜 诇讬 讻讜' 讻转讬讘 诪讗讜讞专 诇拽专讗 讚讜转讘讗 讘"砖 讗诇讗 讚讛砖"住 诇讬砖谞讗 讚拽专讗 讘注诇诪讗 谞拽讟:



专砖"讬 讚"讛 讛转讬专讜 诇讬讞讚. 讜讗注"驻 砖谞讗住专 讬讞讜讚 砖诇 驻谞讜讬讛. 诪讝讛 讛讘讬讗 讘注诇 注爪讬 讗专讝讬诐 诇住转讜专 讚注转 讛驻专讬砖讛 讚讞"诇 讗住讜专讬谉 讘讬讞讜讚 诪讛"转 讚讛专讬 讗讘讬砖讙 讛讬转讛 讗住讜专讛 注诇 讚讜讚 讘诇讗讜 讚诇讗 讬专讘讛 讻讜' 注"砖 专"住 讻"讘. 讜讘诪讞讻"转 诇"讚 讚谞"驻 讚讛诇讗讜 讚诇"讬 讗讬谞讜 讗诇讗 讘谞讜砖讗讛 讘讞讜驻讛 讜拽讚讜砖讬谉 讗讘诇 诇讗 讘讝谞讜转 讜讛专讬 诇讛专讗讘"讚 讘驻"讙 诪讛诇' 诪诇讻讬诐 讗祝 讘驻讬诇讙砖讬诐 诪讜转专. 讜注讬' 讘住讜讟讛 (讝') 讚诪砖诪注 讚讗驻讬诇讜 讗讬住讜专 住讜讟讛 砖讛讬讗 讘诇讗讜 讗住讜专讛 讘讬讞讜讚 诇专讘谞谉 讜讻讚注转 讛驻专讬砖讛 讜砖诐 诪讘讜讗专 讙"讻 讚讻诇 讚讬砖 诇讛 讛讬转专 诪讜转专转 讘讬讞讜讚. 讜讗讘讬砖讙 谞诪讬 讛"诇 讛讬转专 砖讗诐 专爪讛 讛讬讛 诪讙专砖 讗讞转 诪谞砖讬讜:





讛讙讛讜转 讬注讘"抓

讙诪' 谞驻砖讬讛 诇砖诇诪讗. 谞"讘 诇砖诇诪谞讗 讙专住讬谞谉.讻诪砖状诇 (讝' 讗') 砖讘 讘讬专讬 诇砖诇诪谞讗. 讛讬讬谞讜 诇爪讚讬拽讗:





讘谉 讬讛讜讬讚注

讘旨执讻职转指讘 讝侄讛 谞执转旨职谞指讛 转旨讜止专指讛 诇职讬执砖讉职专指讗值诇, 讻旨值讬讜指谉 砖讈侄讞指讟指讗, 谞侄讛职驻旨址讱职 诇指讛侄谉 诇职专讜止注值抓 (讝讻专讬讛 讟, 讬讘). 谞专讗讛 诇讬 讘住"讚 讛注讜住拽 讘转讜专讛 谞拽专讗 诪诇讱 砖讛讜讗 诇砖讜谉 诪诇讻讜转 讚讻转讬讘 讝侄讛 讬址注职爪止专 讘职旨注址诪执旨讬 (砖诪讜讗诇 讗' 讟, 讬讝) 讜诇讻谉 讞讙 砖讘讜注讜转 砖讘讜 谞转谞讛 转讜专讛 谞拽专讗 注爪专转 讜讻谉 讞讙 砖诪讞转 转讜专讛 谞拽专讗 砖诪讬谞讬 注爪专转 讻讻转讜讘 讘址旨讬旨讜止诐 讛址砖职旨讈诪执讬谞执讬 注植爪侄专侄转 转执旨讛职讬侄讛 诇指讻侄诐 (讘诪讚讘专 讻讟, 诇讛) 讜讻讬讜谉 讚转诇诪讬讚 讞讻诐 谞拽专讗 诪诇讱 砖讛讜讗 注讜爪专 注诇 讻谉 诪讬 砖讛讜讗 诪讞讜讘砖讬 讘讬转 讛诪讚专砖 谞拽专讗 '注爪讜专' 讻诪讜 砖谞讗诪专 讙讘讬 讚讜讗讙 谞侄注职爪指专 诇执驻职谞值讬 讛殖' (砖诪讜讗诇 讗' 讻讗, 讞) 讜诇讻谉 讻转讘 讛讗砖讜专讬转 砖讛讜讗 诪诇讱 注诇 讻诇 砖讗专 诪讬谞讬 讻转讘 讙诐 讛讜讗 谞拽专讗 '注讜爪专' 讜诇讻讱 讗讞专 砖讞讟讗讜 砖谞住转诇拽 诪讛诐 砖诐 诪诇讱 砖讛讬讛 诇讛诐 诪爪讚 讛转讜专讛 讗讝 诪讻转讘 讝讛 砖讛讜讗 注讜爪专 注诇 讻诇 诪讬谞讬 讻转讘 谞讛驻讱 诇讛诐 诇职专讜止注值抓 讚讗讜转讬讜转 注讜爪专 讜专讜注抓 砖讜讬诐 讛诐.



讛址诪旨执转职驻旨址诇旨值诇, 爪指专执讬讱职 砖讈侄讬旨执专职讗侄讛 注址爪职诪讜止 讻旨职讗执诇旨讜旨 砖讈职讻执讬谞指讛 讻旨职谞侄讙职讚旨讜止 . 谞专讗讛 诇讬 讘住"讚 诇讻讱 讗讜转讬讜转 '讗讚诐' 讬砖 讻谞讙讚谉 讗讜转讬讜转 '讘讛谉' [57] 砖讛诐 诪住驻专 讗志诇 讛讜讬志讛 [57] 讜讝讛讜 砖谞讗诪专 砖讈执讜旨执讬转执讬 讛殖' 诇职谞侄讙职讚旨执讬 转旨指诪执讬讚 (转讛诇讬诐 讟讝, 讞) 讻讬 讗志诇 讛讜讬志讛 砖讛诐 专诪讜讝讬诐 讻谞讙讚讬, 砖讜讬转讬 注诇 诇讘讬 转诪讬讚.



"诪职谞值讗 诪职谞值讗 转旨职拽值诇 讜旨驻址专职住执讬谉", "诪职谞值讗 诪职谞指讛 讗直诇指拽指讗 诪址诇职讻讜旨转指讱职 讜职讛址砖讈职诇职诪址讛旨" (讚谞讬讗诇 讛, 讻讛). 讛专讜讗讛 讬专讗讛 砖爪专讬讱 驻讬专讜砖 诇驻讬专讜砖讜 砖诇 讚谞讬讗诇 注"讛 砖爪专讬讱 诇讚注转 诪讛 讛讜讗 注谞讬谉 讛诪谞讬谉 砖诪谞讛 讗诇拽讗 讘诪诇讻讜转 讘诇砖爪专 讜诪讛 讛讜讗 注谞讬谉 讛诪砖拽诇 砖砖拽诇 讗转 讘诇砖爪专 讘诪讗讝谞讬诐?
讜谞专讗讛 诇讬 讘住"讚 讚讗诪专讜 讘讙诪专讗 讚诪讙讬诇讛 (诪讙讬诇讛 讬讗: 讬讘.) 砖谞讬 驻住讜拽讬诐 谞讗诪专讜 讘诪住驻专 讛砖讘注讬诐 讛指讗侄讞指讚 讘旨执谞职讘讜旨讗址转 讬执专职诪职讬指讛 讛址谞旨指讘执讬讗 注"讛 讚讻转讬讘 讻执旨讬 诇职驻执讬 诪职诇止讗转 诇职讘指讘侄诇 砖执讈讘职注执讬诐 砖指讈谞指讛 讗侄驻职拽止讚 讗侄转职讻侄诐 (讬专诪讬讛 讻讟, 讬) 讜讝讛 讛诪谞讬谉 砖诇 讛砖讘注讬诐 谞讞砖讘 诪注转 砖讛转讞讬诇讛 砖诇讬讟转 讘讘诇 注诇 讬砖专讗诇 砖讛讜讗 讻讘讜砖 讬讛讜讬拽讬诐 砖讛讜讗 讘砖谞转 砖讘注 诇诪诇讻讜转 谞讘讜讻讚谞爪专 讛专砖注 讜诪注转 讝讜 注讚 砖谞讛 讛专讗砖讜谞讛 砖诪诇讱 讻讜专砖 讬砖 砖讘注讬诐 砖谞讛 讜讝讛 讛讞砖讘讜谉 谞讗诪专 注诇 驻拽讬讚讛 讘注诇诪讗 砖讛讬讛 讘砖谞转 讗讞转 诇讻讜专砖 诪诇讱 驻专住 砖讛讬讗 讛讬转讛 砖谞转 注"讞 诇讻讘讜砖 讬讛讜讬拽讬诐 砖讛讬讛 诇讛诐 驻拽讬讚讛 讘注诇诪讗 讻讚讻转讬讘 讻止旨讛 讗指诪址专 讻旨讜止专侄砖讈 诪侄诇侄讱职 驻指旨专址住 讻指旨诇 诪址诪职诇职讻讜止转 讛指讗指专侄抓 谞指转址谉 诇执讬 讛殖' 讗直诇止拽值讬 讛址砖指旨讈诪址讬执诐 讜职讛讜旨讗 驻指拽址讚 注指诇址讬 诇执讘职谞讜止转 诇讜止 讘址讬执转 讘执旨讬专讜旨砖指讈诇址鈥嵵醋� (讚讘专讬 讛讬诪讬诐 讘' 诇讜, 讻讙).
讜驻住讜拽 讛址砖旨讈值谞执讬 讘旨址诪旨址专职讗侄讛 讚旨指谞执讬讗值诇 注"讛 讚讻转讬讘 诇职诪址诇止旨讗讜转 诇职讞指专职讘讜止转 讬职专讜旨砖指讈诇址鈥嵵醋� 砖执讈讘职注执讬诐 砖指讈谞指讛 (讚谞讬讗诇 讟, 讘) 讜讝讜 讛讬转讛 驻拽讬讚讛 讙诪讜专讛 砖注诇讜 讜讘谞讜 讘讬转 砖谞讬 讜讝讛 讛诪谞讬谉 砖诇 砖讘注讬诐 砖谞讛 诪转讞讬诇 诪谉 讞专讘谉 讬专讜砖诇诐 讜讘讬转 讛诪拽讚砖 砖讗讝 讙诇讛 爪讚拽讬讛讜 讛专讬 砖谞讬 诪谞讬讬谞讬诐 谞讗诪专讜 讘诪住驻专 讛砖讘注讬诐 砖谞讛 讗讞讚 讘注讘讜专 驻拽讬讚讛 讘注诇诪讗 讜讗讞讚 讘注讘讜专 讙讗讜诇讛 讙诪讜专讛 讗砖专 注诇讜 讜讘谞讜.
讜讗诪专讜 讘讙诪专讗 讚诪讙讬诇讛 (砖诐) 讘注转 砖讛讜爪讬讗 讘诇砖爪专 讻诇讬 讘讬转 讛诪拽讚砖 讜谞砖转诪砖 讘讛诐 讛讜讗 诪谞讛 讛砖讘注讬诐 讜讟注讛 砖转驻砖 注讬拽专 诪讛 砖谞讗诪专 讘讬专诪讬讛 '诇职驻执讬 诪职诇止讗转 诇职讘指讘侄诇 砖执讈讘职注执讬诐 砖指讈谞指讛' 讜讞砖讘 诪住驻专 讛砖讘注讬诐 诪转讞讬诇转 诪诇讻讜转 讘讘诇 专爪讜谞讜 诇讜诪专 诪转讞讬诇转 砖谞讛 砖诪诇讱 谞讘讜讻讚谞爪专 讛专砖注 讜讞砖讘 诪"讛 砖谞讬诐 砖诇 谞讘讜讻讚谞爪专 讜讻"讙 砖谞讬诐 砖诇 讗讜讬诇 诪专讜讚讱 讜砖转讬 砖谞讬诐 讛专讬 砖讘注讬诐 讜讻讬讜谉 讚讛讙讬注讜 讛砖讘注讬诐 讜诇讗 讗驻专讜拽 砖诪注 诪讬谞讛 诇讗 讬讙讗诇讜 注讜讚, 诇讻讱 讛讜爪讬讗 讻诇讬 讛诪拽讚砖 讜谞砖转诪砖 讘讛诐.
讗讱 讘讗诪转 讟注讛 讘转专转讬 讞讚讗 讻讬 讝讛 讛驻住讜拽 砖诇 讬专诪讬讛 讛谞讘讬讗 注"讛 诇讗 谞讗诪专 讗诇讗 讘注讘讜专 驻拽讬讚讛 讘注诇诪讗 讗讘诇 讘讙讗讜诇讛 诪诪砖 诪转讞讬诇 讞砖讘讜谉 讛砖讘注讬诐 砖谞讛 诪谉 讞专讘讜转 讬专讜砖诇讬诐 砖讛讜讗 讙诇讜转 爪讚拽讬讛讜 讛讗诪讜专 讘讚谞讬讗诇, 讜注讜讚 讟注讛 讟注讜转 砖谞讬讛 讻讬 讝讛 讛驻住讜拽 砖诇 讬专诪讬讛 注"讛 诪转讞讬诇 讝诪谉 讛砖讘注讬诐 砖诇讜 诪谉 讙诇讜转 讬讛讜讬拽讬诐 讜诇讗 诪谉 诪诇讻讜转 谞讘讜讻讚谞爪专 讛专砖注 讜讻诪讜 砖讗诪专讜 讘讙诪专讗 讚诪讙讬诇讛 砖诐 讜注诇 讻谉 谞转讞讬讬讘 讘诇砖爪专 讛专讬讙讛 注诇 讗砖专 谞砖转诪砖 讘讻诇讬诐 砖诇 讘讬转 讛诪拽讚砖.
讜讝讛讜 注谞讬谉 讛驻转专讜谉 砖诇 讚谞讬讗诇 注"讛 '诪职谞值讗 诪职谞值讗 讗直诇指拽指讗 诪址诇职讻讜旨转指讱职 讜职讛址砖讈职诇职诪址讛旨' 驻讬专讜砖 诪职谞值讗 诪职谞指讛 砖谞讬 诪谞讬讬谞讬诐 砖注砖讛 讗直诇指拽指讗 讛诐 讻谞讙讚 诪址诇职讻讜旨转指讱职 砖讛讬转讛 砖转讬 砖谞讬诐 讻谉 讛诪谞讬谉 谞讞诇拽 诇砖转讬诐 讜讗转讛 讟注讬转 讘诪谞讬讬谞讬诐 讗砖专 讛讬讜 砖转讬诐 讻谞讙讚 诪诇讻讜转讱 砖讛讬转讛 砖转讬诐 讜诇讻谉 讘注讘讜专 讞讟讗 讝讛 讛执砖讈职诇执讬诪指讛 诇职讱指 讗转 讬诪讬 讛诪诇讻讜转 砖诇讗 谞砖讗专 诇讱 诪诪谞讛 讗驻讬诇讜 讬讜诐 讗讞讚 诇诪诇讜讱 讘讜.
讜讗诪专 注讜讚 '转职旨拽值诇 转职旨拽执讬诇职转指旨讛 讘职诪止讗讝址谞职讬指讗 讜职讛执砖职讈转职旨讻址讞址转职旨 讞址住执旨讬专' (讚谞讬讗诇 讛, 讻讝) 驻讬专讜砖 讚讗诪专 诇讜 诪诇讘讚 讝讛 注讜讚 讘讬讜诐 专讗砖 讛砖谞讛 讚讛讗讬 砖转讗 砖讘讜 谞讚讜谞讬谉 讻诇 讛注讜诇诐 讘砖诪讬诐 谞转讘拽专 驻谞拽住讱 讜谞诪爪讗转 讞住专 砖专讗讜讬 讗转讛 诇诪讜转 讘讝讛 讛砖谞讛 讜诇讻讱 讗诪专 讘诪讗讝谞讬讬讗 讻讬 诪讝诇 转砖专讬 讛讬讗 诪讗讝谞讬讬诐.
讜讗诪专 注讜讚 '驻职旨专值住 驻职旨专执讬住址转 诪址诇职讻讜旨转指讱职 讜执讬讛执讬讘址转 诇职诪指讚址讬 讜旨驻指专指住' (讚谞讬讗诇 讛, 讻讞) 驻讬专讜砖 诪诇讻讜转讱 讘讘诇 [34] 砖讛讬讗 诪住驻专 诇"讚 讗诐 转讞诇拽 讝讛 诇讞爪讗讬谉 转讛讬讛 诪住驻专 '讗讜讬 讗讜讬' [2梅34=17] 砖讬讛讬讛 诇讘讘诇 讗讜讬 诪谉 讻讜专砖 诪诇讱 驻专住 讜讗讜讬 诪谉 讚专讬讜砖 诪诇讱 诪讚讬 砖讬讙讘专讜 砖谞讬讛诐 注诇讬讜 讜讬诇讻讚讜 砖谞讬讛诐 讗转 讘讘诇.



讜旨砖讈职诪讜旨讗值诇 讗指诪址专: "诪诪转讜住 谞谞拽驻讬 讗讗诇专谉" (讚谞讬讗诇 讛, 讻讛) . 谞专讗讛 讚讻诇 讗讞讚 讗诪专 讻驻讬 诪讛 砖拽讘诇 诪专讘讜转讬讜 讜讻讜诇讛讜 讗讬转谞讛讜 砖讛讬讛 讻转讜讘 砖讜专讛 讗讞转 讻诪讜 砖讗诪专 专讘 讜转讞转讬讛 砖讜专讛 讗讞转 讻诪讜 砖讗诪专 砖诪讜讗诇 讜转讞转讬讛 砖讜专讛 讻诪讜 砖讗诪专 专讘 讗砖讬.
讜讛讗 讚讛讜爪专讱 讛诪诇讗讱 诇讻转讜讘 讚讘专讬诐 讗诇讜 砖诇 '诪职谞值讗 诪职谞指讛' 讻驻讜诇讬诐 讘讗专讘注讛 讗讜驻谞讬诐, 谞专讗讛 诇讬 讘住"讚 讚讗诪专讜 专讘讜转讬谞讜 讝"诇 诇注讜诇诐 讬砖谞讛 讗讚诐 诇转诇诪讬讚讬讜 讗专讘注讛 驻注诪讬诐 讚讻转讬讘 '讗指讝 专指讗指讛旨 讜址讬职住址驻职旨专指讛旨 讛直讻执讬谞指讛旨 讜职讙址诐 讞植拽指专指讛旨' 讘讗讬讜讘 (讗讬讜讘 讻讞, 讻讝) 讜诇讻谉 讙诐 讛诪诇讗讱 讻驻诇 讛讬讚讬注讛 砖诇 讚讘专讬诐 讛讛诐 讗专讘注讛 驻注诪讬诐 讘讗专讘注 讗讜驻谞讬诐.



讗指诪职专指讛 诇值讬讛旨: 讞址住职专值讬讛旨 诇职讙址谞旨职讘指讗, 谞址驻职砖讈值讬讛旨 诇执砖讈职诇指诪指谞指讗 谞指拽执讬讟 (诪诇讻讬诐 讗' 讗, 讚) . 拽砖讗 讗讬讱 转讚讘专 讗讜转讛 爪讚拽转 注诐 讚讜讚 诪诇讱 讬砖专讗诇 讚讘讜专 拽砖讛 砖转诪砖诇讛讜 诇讙谞讘 讜诇注砖讜转讜 讻诪讜 讙谞讘?
讜谞专讗讛 诇讬 讘住"讚 讬砖 专诪讗讬 讟讜讘 讜讬砖 讙谞讘 讟讜讘 砖诪专诪讗 讜讙讜谞讘 讚注转讜 砖诇 砖讟谉 讛讜讗 讬爪专 讛专注 讻讚讬 诇讛讟讬讘 讜讻讱 讛讬讛 讚专讻讜 砖诇 讚讜讚 讛诪诇讱 注"讛 讻诪讜 砖讗诪专讜 专讘讜转讬谞讜 讝"诇 注诇 驻住讜拽 讞执砖址旨讈讘职转执旨讬 讚职专指讻指讬 讜指讗指砖执讈讬讘指讛 专址讙职诇址讬 讗侄诇 注值讚止转侄讬讱指 (转讛诇讬诐 拽讬讟, 谞讟) 砖注讜诪讚 讘讻诇 讬讜诐 讜讗讜诪专 诇驻专讚住 驻诇讜谞讬 讗谞讬 讛讜诇讱 诇诪专讞抓 驻诇讜谞讬 讗谞讬 讛讜诇讱 讜讗讞专 砖讬讜爪讗 诪讘讬转讜 讜讛讜诇讱 注诇 驻转讞 讘讬转 讛诪讚专砖 谞砖诪讟 讜谞讻谞住 诇讘讬转 讛诪讚专砖 讜讬讜砖讘 讘讬谉 讛讞讻诪讬诐 诇注住讜拽 讘转讜专讛 讜注讜砖讛 讻谉 诇讙谞讜讘 讚注转讜 砖诇 砖讟谉 砖诇讗 讬注砖讛 诇讜 住讬讘讜转 注讬讻讜讘讬诐 诇诪谞讜注 讬爪讬讗转讜 诪讘讬转讜 讗诐 讬讜讚讬注 砖讛讬讗 讛讜诇讱 诇讘讬转 讛诪讚专砖, 讗讱 注转讛 砖讗讜诪专 诇驻专讚住 讗谞讬 讛讜诇讱 讬砖诪讞 讛砖讟谉 讛讜讗 讬爪专 讛专注 讜讗讚专讘讛 讚讜讞讛 诪诇驻谞讬讜 讛住讬讘讜转 讛诪注讻讘讬诐 讗讜转讜 讜讻讬讜谉 砖讬爪讗 讜讛诇讱 讘讚专讱 讜讛讙讬注 诇驻转讞 讘讬转 讛诪讚专砖 谞砖诪讟 讜谞讻谞住 砖诐, 谞诪爪讗 讛讜讗 讙谞讘 诇讟讜讘讛 砖讙讜谞讘 讚注转讜 砖诇 砖讟谉 讻讚讬 诇注砖讜转 讟讜讘.
讜讗讘讬砖讙 讬讜讚注转 讟讘注讜 讜诪讚转讜 讛谞讝讻专 讜讞砖讘讛 讻讬 讛讜讗 诇拽讞讛 讜讛砖讻讬讘讛 讘讞讬拽讜 讘诇讗 讻转讜讘讛 讜讘诇讗 拽讚讜砖讬谉 谞转讻讜讜谉 讘讝讛 诇讙谞讜讘 讚注转讜 砖诇 砖讟谉 讚讛讬讬谞讜 讜讚讗讬 讚讜讚 讛诪诇讱 注"讛 讻砖诪讝讚讜讜讙 注诐 讗砖转讜 注讜砖讛 讘诪爪讜转 注讜谞讛 讝讜讜讙讬诐 讜讬讞讜讚讬诐 讜讛诪砖讻转 砖驻注 讘注讜诇诪讜转 讛注诇讬讜谞讬诐 讜诇讻谉 讛砖讟谉 拽砖讛 注诇讬讜 讝讜讜讙 砖诇 讚讜讚 讛诪诇讱 注"讛 诇诪讟讛 讜诇讻讱 讬砖转讚诇 诇拽专专 讻讞 转讗讜讛 砖诇讜 讜诇讗 讬注砖讛 诇讜 讞诪讜诐 诇砖诪砖 诪讟转讜 讻讬 讻讞 转讗讜讛 讝讜 讬讘讗 诇讗讚诐 诪爪讚 讬爪专 讛专注 讜诇讻谉 诪讛 注讜砖讛? 讙讜谞讘 讚注转讜 砖诇 砖讟谉 讻讚讬 砖讬谞讬讞 讜讬注讜专专 讻讞 转讗讜讛 讘拽专讘讜 砖注诇 讬讚讬 讻讱 讬讝讚讜讜讙 注诐 讗砖转讜 讛讘讬讗 讗讘讬砖讙 讜讛砖讻讬讘讛 讘讞讬拽讜 讘诇讗 讻转讜讘讛 讜拽讚讜砖讬谉 讜讗讝 讘讻讱 讬拽讬抓 讛讬砖谉 讛讜讗 讬爪专 讛专注 诇注讜专专 讘拽专讘讜 讗砖 转讗讜讛 讻讚讬 砖讬讘讗 注诇 讗讘讬砖讙 讘讗讬住讜专 讞"讜 讜讘诇讗 讻转讜讘讛 讜拽讚讜砖讬谉, 讜讗讝 讻讞 讛转讗讜讛 讛讛讬讗 讛诪转注讜专专 讘拽专讘讜 讬砖诪砖 讘讜 注诐 讗砖转讜 讛注讬拽专讬转 讜讬注砖讛 讝讜讜讙 诇砖诐 砖诪讬诐 讜讬诪砖讱 砖驻注 讘注讜诇诪讜转 诇诪注诇讛!
讻讱 讞砖讘讛 讗讘讬砖讙 讘转讞讬诇讛 讜讗讞专 讻讱 讗诪专讛 诇讜 砖讬拽讚砖谞讛 讻讚讬 砖转拽专讗 讘砖诐 讗砖转讜 砖诇 诪诇讱 讜讛讜讗 讛砖讬讘 讚讗住讜专 诇讬拽讞 讬讜转专 诪谉 砖诪讜谞讛志注砖专讛 讜诇讻讱 讗诪专讛 诇讜 讞址住职专值讬讛旨 诇职讙址谞旨职讘指讗 驻讬专讜砖 讗转讛 砖讛讬讬转 谞讜讛讙 诇讙谞讜讘 讚注转讜 砖诇 砖讟谉 转诪讬讚 讘诪讛 砖讗转讛 诪讘讟讬讞 注爪诪讱 讘讚讘专讬 砖拽专 讻讚讬 砖讘讝讛 转转专讞拽 诪谉 讛专注 讛谞讛 讘注转讛 讞址住职专值讬讛旨 诇职讙址谞旨职讘指讗 转讞讘讜诇讛 砖诇讗 讬讜讻诇 诇注砖讜转讛 讜诪讛 砖讗诪专转 诇讬 注转讛 讚讗转讛 谞诪谞注 诪讻讞 讗讬住讜专 砖诪讜谞讛志注砖专讛 讗谞讬 讗讜诪专转 诇讗 讻谉 讛讜讗 讗诇讗 讛住讬讘讛 讛讬讗 砖讗讬谉 诇讱 讻讞 诇讘注讜诇 讜诇讻谉 转诇讬转 讛讚讘专 讘注谞讬谉 讗讞专 讚讗转讛 谞诪谞注 诪讞诪转 讗讬住讜专讗 讚讟驻讬 诪砖诪讜谞讛志注砖专讛.



讘旨职讗讜止转指讛旨 砖讈指注指讛 拽执谞旨职讞指讛 讘旨址转 砖讈侄讘址注 讘旨执砖讈职诇止砖讈 注侄砖讉职专值讛 诪址驻旨讜止转 (诪诇讻讬诐 讗 讗, 讟讜). 驻讬专讜砖 砖注砖讛 砖诇砖志注砖专讛 讝讜讜讙讬诐 讻诪谞讬谉 讗讞讚 [13] 砖讘讝讛 注砖讛 讬讞讜讚 注诇讬讜谉 诇诪注诇讛 讜讛诪砖讬讱 砖驻注 诪谉 砖诇砖志注砖专讛 诪讻讬诇谉 讚专讞诪讬.



讘旨讜止讗 讜旨专职讗值讛 讻旨址诪旨指讛 拽指砖讈侄讛 讙旨值专讜旨砖讈执讬诐, 砖讈侄讛植专值讬 诇职讚指讜执讚 讛址诪旨侄诇侄讱职 讛执转旨执讬专讜旨 诇讜止 诇职讬址讞值讚, 讜职诇止讗 讛执转旨执讬专讜旨 诇讜止 诇职讙指专值砖讈 (诪诇讻讬诐 讗 讗, 讟讜). 讛拽砖讛 讛讙讗讜谉 讞讬讚"讗 讘驻转讞 注讬谞讬诐 诪讛 讛讜讻讞讛 诪讻讗谉 注诇 讙专讜砖讬谉 讚注诇诪讗 讚砖讗谞讬 讛讻讗 讚讙专讜砖转 诪诇讱 讗住讜专讛 诇讗讞专, 诪讛 砖讗讬谉 讻谉 讙专讜砖讬谉 讚注诇诪讗 诪讜转专转 诇讗讞专 讜讗讬谞讛 诪转注讙谞转? 注讬讬谉 砖诐.
讜谞专讗讛 诇讬 讘住"讚 讚讬诇讬祝 诪诪讛 砖诇讗 讛转讬专讜 诇讙专砖 讗讞转 诪讗讜转诐 注砖专讛 驻诇讙砖讬诐 砖砖讻讘 注诪讛诐 讗讘砖诇讜诐 讚讛讬讜 讗住讜专讜转 诇讚讜讚 讛诪诇讱 注"讛 讜讻讻转讜讘 讜址转执旨讛职讬侄讬谞指讛 爪职专只专讜止转 注址讚 讬讜止诐 诪只转指谉 讗址诇职诪职谞讜旨转 讞址讬旨讜旨转 (砖诪讜讗诇 讘' 讻, 讙) 讜讗诐 讻谉 讘诇讗讜 讛讻讬 讛诐 诪注讜讙谞讜转 讜讗诪讗讬 诇讗 谞转谞讜 诇讜 专砖讜转 诇讙专砖 讗讞转 诪讛谉 讻讚讬 砖讬拽讞 讗讞专转 讘诪拽讜诪讛.
讜讛谞讛 讛专"谉 讝"诇 讛拽砖讛 注诇 诪讛 砖讗诪专 诇讛 '讗植住执讬专址转 诇执讬' 讚诇讬住讘讛 诇驻诇讙砖? 讜转讬专抓 讚诪住驻专 砖诪讜谞讛志注砖专讛 讛拽爪讜讘 诇诪诇讱 讛讜讗 注诇 谞砖讬诐 讜驻诇讙砖讬诐 讜讻谉 讻转讘 讛专诪讘"诐 (讘驻专拽 讙' 诪讛诇讻讜转 诪诇讻讬诐) 注讬讬谉 砖诐. 讜讛谞讛 转讬专讜抓 讝讛 讬讘讗 谞讻讜谉 注诇 住讘专转 讛专诪讘"诐 讗讱 诇讛专讗讘"讚 讚住讘讬专讗 诇讬讛 驻诇讙砖讬诐 讬讜讻诇 诇讬拽讞 讬讜转专 诪谉 砖诪讜谞讛志注砖专讛 讗诪讗讬 诇讗 讗诪专讜 砖讬拽讞 讗讘讬砖讙 讘转讜专转 驻诇讙砖?
讜谞专讗讛 诇讬 讘住"讚 砖诇讗 专爪讜 诇注讙谞讛 讻诇 讬诪讬讛 讜讛讜讗 讻讬 讻讬讜谉 砖讞诇讛 讬讚注讜 讚讜讚讗讬 讬驻讟专 诪讞讜诇讬 讝讛 讻讬 注讚 讞讝拽讬讛 诇讗 讛讜讛 讗讬谞砖 讚讞诇讛 讜讗转驻讞, 讜讗诐 讬拽讞谞讛 讘转讜专转 驻诇讙砖 讜讚讗讬 注转讛 诇讗 讬讜讻诇 诇讘讗 注诇讬讛 诪讞诪转 讞讜诇讬 讜讗讞专 讬诪讬诐 诪讜注讟讬诐 讬驻讟专 讜转讛讬讛 讗住讜专讛 诇砖诇诪讛 讘谞讜 讜讗讬谉 诪诇讱 讗讞专 讘讬砖专讗诇 砖讬拽讞谞讛 讗讱 注转讛 砖诇讗 诇拽讞讛 讗驻讬诇讜 讘转讜专转 驻诇讙砖 讛讬讗 诪讜转专转 诇讘谞讜 砖诇诪讛 讛诪诇讱 注"讛 讜讻诪讜 砖讗诪专讜 讘讙诪专讗 诇注讬诇 讜讗讬谞讛 诪转注讙谞转.



讗值讬谉 讗执砖讈职转旨讜止 砖讈侄诇 讗指讚指诐 诪值转指讛, 讗侄诇旨指讗 讗执诐 讻旨值谉 诪职讘址拽旨职砖讈执讬谉 诪执诪侄谞旨讜旨 诪指诪讜止谉 讜职讗值讬谉 诇讜止 (诪砖诇讬 讻讘, 讻讝). 谞专讗讛 诇讬 讘住"讚 讛讻讜谞讛 诪讛 砖讗诪专讜 (砖讘转 诇讘:) 讘注讜谉 谞讚专讬诐 诪转讛 讗砖转讜 讗讬谉 讝讛 讞砖讜讘 注讜谞砖 诇讗讚诐 讝讛 讘注诇 讛谞讚专讬诐 讚讗诐 转诪讜转 讗砖转讜 讬讛讬讛 诇讜 讛专讜讜讞讛 讘讝讛 砖讬拽讞 转诪讜专转讛 讘转讜诇讛 讜讬讛谞讛 诪诪谞讛 讜诪爪讚 讛诪诪讜谉 讬讜专砖 讗砖转讜 砖诪转讛 讜诇讜拽讞 诪诪讜谉 诪谉 讛讗砖讛 讞讚砖讛 讜讗诐 讻谉 讬讛讬讛 讞讜讟讗 谞砖讻专 讘讝讛!
诇讻讱 讗诪专 注讜谞砖 讝讛 砖诇 诪讬转转 讗砖转讜 诇讗 讬注砖讜 诪谉 讛砖诪讬诐 诇讞讜讟讗 讘谞讚专讬诐 讗诇讗 讗诐 讻谉 讬讚注讜 诪谉 讛砖诪讬诐 砖讝讛 诇讗 讬讜讻诇 诇讬拽讞 讗砖讛 讗砖专 讬讞驻讜抓 讗诇讗 讻砖专讜爪讛 诇讬砖讗 讗砖讛 讗讞专转 诇讗 讬转谞讜 诇讜 讗诇讗 讗诐 讻谉 讬转谉 诇讘讬转 讗讘讬讛 讗讜 诇讛 诪诪讜谉 讛专讘讛 讜讛讜讗 讗讬谉 诇讜 诇讬转谉 注诇 讻谉 讬讛讬讛 诪讜讻专讞 诇讬拽讞 讗砖讛 注谞讬讛 讜诪讻讜注专转 讜谞诪爪讗 讛驻住讬讚 讛专讘讛 讘诪讬转转 讗砖转讜 砖讛讞诇讬驻讜 诇讜 驻专讛 讘讞诪讜专 讜注诇 讬讚讬 讻讱 讬讛讬讛 讚讜讗讙 讜讘讜讻讛 注诇 讗砖转讜 讛专讗砖讜谞讛 讻诇 讬诪讬讜.



讻旨指诇 讗指讚指诐 砖讈侄诪旨值转指讛 讗执砖讈职转旨讜止 专执讗砖讈讜止谞指讛, 讻旨职讗执诇旨讜旨 讞指专址讘 讘旨值讬转 讛址诪旨执拽职讚旨指砖讈 讘旨职讬指诪指讬讜 (讬讞讝拽讗诇 讻讚, 讟讝) (讗讬讜讘 讬讞, 讜). 谞专讗讛 诇讬 讘住"讚 讛讟注诐 讻讬 讘讝诪谉 砖讘讬转 讛诪拽讚砖 拽讬讬诐 谞讬讻专 诇注讬谞讬 讛讻诇 讚讘拽讜转 讬砖专讗诇 注诐 讛拽讚讜砖 讘专讜讱 讛讜讗 讻讚讘拽讜转 讗砖讛 注诐 讘注诇讛 讜讘讞专讘谉 讘讬转 讛诪拽讚砖 谞注砖讛 驻讬专讜讚 讻讗诇讜 讛讗砖讛 诪转讛 讜讗讬谞谞讛 讘讘讬转 讘注诇讛.
讜诪讛 砖讗诪专 '注讜止诇指诐 讞指砖讈只讱职 讘旨址注植讚讜止' 谞专讗讛 讻讬 讘讝诪谉 砖讬砖 诇讜 讗砖讛 讗讬谉 诇讜 诪讜砖讘 讘讘讬转讜 讗诇讗 讘诇讬诇讛 讗讘诇 讘讬讜诐 讬讜爪讗 诇诪诇讗讻转讜 诪谉 讛讘讜拽专 注讚 讛注专讘 讻诪讜 砖谞讗诪专 讬值爪值讗 讗指讚指诐 诇职驻指注殖诇讜止 讜职诇址注植讘止讚指转讜止 注植讚值讬 注指专侄讘 (转讛诇讬诐 拽讚, 讻讙) 讚讗砖转讜 讛讬讗 诪讟驻诇转 讘爪专讻讬 讛讘讬转 讛谉 讘讗讻讬诇讛 讛谉 讘讙讬讚讜诇 讘谞讬诐 讜讗诐 诪转讛 讗砖转讜 诪讜讻专讞 诇讛转注讻讘 讘讘讬转 讻诪讛 砖注讜转 讘讬讜诐 诇注住讜拽 讛讜讗 讘爪专讻讬 讛讘讬转 讜讘讙讬讚讜诇 讘谞讬讜 讜谞诪爪讗 砖讬砖 诇讜 讬砖讬讘讛 讘讬讜诐 讘讘讬转 讻诪讜 讬砖讬讘转讜 讛谞讛讜讙讛 讘注转 讛讞砖讱 讘诇讬诇讛.
讜诪讛 砖讗诪专 '驻旨职住执讬注讜止转指讬讜 诪执转职拽址爪旨职专讜止转' 诇驻讬 驻砖讜讟讜 讛讜讗 专爪讜谞讜 诇讜诪专 讚讻砖诇 讻讞讜. 讜拽砖讗 诇诪讛 谞拽讟 讝讛 注诇 驻住讬注讜转讬讜 讘诇讘讚 讜讛诇讗 讻诇 讗讬讘专讬讜 讬讛讬讜 讞诇讜砖讬诐 讜拽爪专讬诐 讻驻讜注诇 讛讬讜爪讗 诪讛诐? 讜谞专讗讛 诇讬 讘住"讚 专诪讝 讘驻住讬注讜转讬讜 注诇 讛诪诪讜谉 砖诇讜 讻诪讜 砖讗诪专讜 专讘讜转讬谞讜 讝"诇 (驻住讞讬诐 拽讬讟.) 注诇 驻住讜拽 讻指旨诇 讛址讬职拽讜旨诐 讗植砖侄讈专 讘职旨专址讙职诇值讬讛侄诐 (讚讘专讬诐 讬讗, 讜) 讝讛 诪诪讜谞讜 砖诇 讗讚诐 砖诪注诪讬讚讜 注诇 专讙诇讬讜 谞诪爪讗 讛诪诪讜谉 谞拽专讗 讘砖诐 专讙诇讬诐 讜讬讚讜注 诪讛 砖讗诪专讜 专讘讜转讬谞讜 讝"诇 (讬讘诪讜转 住讘:) 讻诇 讛砖专讜讬 讘诇讗 讗砖讛 砖专讜讬 讘诇讗 讞讜诪讛, 讻讬 讛讗砖讛 砖讜诪专转 诪诪讜谉 讛讗讚诐 砖讘讘讬转讜 讻讞讜诪讛 讛砖讜诪专转 讻诇 讗砖专 讘讘讬转 讚讗诐 讗讬谉 诇讜 讗砖讛 讘讜讝 讬讘讜讝讜 诇讜 讻诇 讗讜爪专讜转 讗讻讬诇讛 讜诪讝讜谉 砖讬砖 诇讜 讘讘讬转讜 讜谞诪爪讗 谞讻住讬讜 讜诪诪讜谞讜 诪转拽爪专讬诐 专爪讜谞讜 诇讜诪专 讞住专讬诐 砖讙讜谞讘讬诐 诪讛诐 讻讬 砖讜诪专 讗讬谉 诇砖讜诪专诐.
讜诪讛 砖讗诪专 专讘讬 讗讘讛讜 '注植爪指转讜止 谞讜止驻侄诇侄转' 讛讻讜谞讛 讻诇 爪专讻讬 讘讬转讜 讛诐 诪转讜拽谞讬诐 讜住讚讜专讬诐 注诇 驻讬 注爪转 讗砖转讜 讻诪讜 砖讗诪专讜 专讘讜转讬谞讜 讝"诇 (讘讘讗 诪爪讬注讗 谞讟.) 讗转转讱 讙讜爪讗 讙讞讬谉 讜诇讞讬砖 诇讛, 讜驻讬专砖讜 讘讙诪专讗 砖讝讛 谞讗诪专 注诇 诪讬诇讬 讚讘讬转讗 讜讗诐 诪转讛 讗砖转讜 讗讝 注爪转讜 讘爪专讻讬 讛讘讬转 讜讘转讬拽讜谞诐 谞讜驻诇转 讻讬 讗砖讛 讗讬谉 诇讜 诇讛转讬讬注抓 注诪讛 讜诇诇讻转 注诇 驻讬 注爪转讛.



讗值讬谉 讗指讚指诐 诪讜止爪值讗 拽止专址转 专讜旨讞址 讗侄诇旨指讗 诪值讗执砖讈职转旨讜止 专执讗砖讈讜止谞指讛 (诪砖诇讬 讛, 讬讞). 讛讟注诐 讻讬 讛讬讗 诪讻专转 讟讘注讜 讜诪讝讙讜 讜诪讙诇讛 诇讛 讻诇 转讗讜转 诇讘讜 讛谉 讘注谞讬谉 转砖诪讬砖 讛谉 讘注谞讬谉 讗讞专 讜讗讝 谞讜讛讙转 注诪讜 讻诇 讬诪讬讜 注诇 驻讬 诪讚转讜 讜讟讘注讜 讜转讗讜转讜 诪讛 砖讗讬谉 讻谉 讗诐 转诪讜转 讗砖转讜 讜讘讞爪讬 讬诪讬讜 讬拽讞 讗砖讛 讞讚砖讛 讘讜砖 讛讜讗 诪诪谞讛 诇讙诇讜转 诇讛 诪讟专转 诇讘讜 讘转讗讜转讜 讛谉 讘注谞讬谉 转砖诪讬砖 讛谉 诪注谞讬谉 讗讞专 讜诇讻谉 诇讗 转讚注 注讬拽专 讞驻爪讜 讜专爪讜谞讜 讜转讗讜转讜 讗讬讱 讛讬讗 讻讚讬 砖转转谞讛讙 注诇 驻讬 转讗讜转讜 讜专爪讜谞讜 讜诇讻谉 诇讗 讬诪爪讗 拽讜专转 专讜讞 诪诪谞讛.
讜谞专讗讛 诪讛 砖讗诪专 诇砖讜谉 讝讛 砖诇 拽止专址转 专讜旨讞址 讛讜讗 讻讬 讛讜讗 讬砖 诇讜 砖诇砖 转讜讗专讬诐 '讙旨侄讘侄专 讗指讚指诐 讗执讬砖讈' 讜砖诐 讙旨侄讘侄专 讻谞讙讚 讞诇拽 讛谞驻砖 砖讘讜. 讜砖诐 讗指讚指诐 讻谞讙讚 讞诇拽 讛专讜讞 砖讘讜 讻讬 讛专讜讞 讘讞讬谞转 讬爪讬专讛 讜转讜讗专 讗指讚指诐 [45] 讙讬诪讟专讬讗 诪"讛 讛讜讗 讘讬爪讬专讛 讜诇讻谉 讻转讬讘 专讜旨讞址 讛指讗指讚指诐 讛指注止诇指讛 讛执讬讗 诇职诪指注职诇指讛 (拽讛诇转 讙, 讻讗). 讜砖诐 讗执讬砖讈 讻谞讙讚 讞诇拽 讛谞砖诪讛 砖讛讜讗 讘讞讬谞转 讘专讬讗讛 讻讬 砖诐 讗执讬砖讈 专爪讜谞讜 诇讜诪专 讘注诇 讜讛讘专讬讗讛 诪砖驻注转 讘讬爪讬专讛 讜注砖讬讛 讻诪讜 讘注诇 诇讗砖转讜 讜讻诪讜 砖讻转讘转讬 讻诇 讝讛 讘诪拽讜诐 讗讞专.
谞诪爪讗 讗指讚指诐 讻谞讙讚 讛专讜讞 讜讝讛 讛转讜讗专 砖诇 讗讚诐 拽讜谞讛 讗讜转讜 讘注转 谞砖讜讗讬谉 砖诪转讞讘专讬诐 讝讻专 讜谞拽讘讛 讜讻诪讜 砖谞讗诪专 讝指讻指专 讜旨谞职拽值讘指讛 讘职旨专指讗指诐 讜址讬职讘指专侄讱职 讗止转指诐 讜址讬执旨拽职专指讗 讗侄转 砖职讈诪指诐 讗指讚指诐 (讘专讗砖讬转 讛, 讘) 讜诇讝讛 讗诪专 讗值讬谉 讗指讚指诐 诪讜止爪值讗 拽止专址转 '专讜旨讞址' 讚讬讬拽讗 讗侄诇旨指讗 诪值讗执砖讈职转旨讜止 专执讗砖讈讜止谞指讛 砖诇讜拽讞 注诇 讬讚讛 转讜讗专 讗讚诐 砖讛讜讗 讻谞讙讚 专讜讞 讘讗诪讬转讜转 讜讘砖诇讬诪讜转.





注专讜讱 诇谞专

讘讙诪专讗 讜讗讜诪专 讜讗诇 讛讬讛讜讚讬诐: 讘讻"诪 讚讬讬拽讬谞谉 诪讗讬 讜讗讜诪专 讜讛讻讗 诇讗 讚讬讬拽讬谞谉 讻谉 诪砖讜诐 讚诪拽专讗 讚讜讜讬 讛注诪讜讚讬诐 讜讚讗讬 诇讗讜 专讗讬讛 讘专讜专讛 讛讬讗 讚讛讗 砖诪讜转 讛讗讜转讬讜转 诇讗 谞转谞讜 讘住讬谞讬 讜讗"讻 讬"诇 讚诇讻讱 讗谞讜 拽讜专讗讬谉 讗讜转讜 注转讛 讜讬"讜 诪驻谞讬 砖注砖讜讬 讻爪讜专转 讜讜讬 讛注诪讜讚讬诐 讜诇讻谉 诪讬讬转讬 讜讗讜诪专:



讜讗讬讚讱 讛讗讬 砖讜讬转讬 诪讗讬 讚专讬砖 讘讬讛: 注讬讬谉 讘诪讛专砖"讗 砖讻' 注诇 驻砖讟 讛诪讛专砖"诇 讘拽讜砖讬讗 讝讜 讚讚讞讜拽 讛讜讗. 讗讱 诇驻注谞"讚 驻讬' 讛诪讛专砖"讗 注讜讚 讬讜转专 讚讞讜拽 讚诇驻讬 驻讬专讜砖讜 讗诇讬讘讗 讚讛讗讬 转谞讗 诪爪讜转 讻转讬讘转 住"转 诇讬砖专讗诇 诇讬讻讗 诪爪讜讛 讻诇诇 讜诇讗 诪爪讬谞讜 驻诇讜讙转讗 讘讝讛 讗讻谉 诇驻注谞"讚 诇驻讬 驻讬专砖"讬 讛驻讬' 驻砖讜讟 讘拽讜砖讬转 讛讙诪专讗 讚讜讚讗讬 讗诇讬讘讗 讚讻"注 诪诇讱 讘注讬 住"转 讞讜抓 诪讬砖专讗诇 讚讛讬讬谞讜 砖爪专讬讱 砖讬讛讬讛 诇讜 讘' 住"转 诪讚讻驻诇 讗爪诇讜 讛诪爪讜讛 讜讛讗讬 讜讗讬讚讱 讗诪讬诪专讗 讚诇注讬诇 拽讗讬 讚讗诪专 诪专 讝讜讟专讗 讘转讞诇讛 谞转谞讛 转讜专讛 诇讬砖专讗诇 讘讻转讘 注讘专讬转 讜诪驻专砖 专讘 讞住讚讗 讚讛讬讬谞讜 讻转讘 诇讬讘讜谞讗讬 讜诇驻讬 驻讬' 专砖"讬 讛讜讗 讗讜转讬讜转 讙讚讜诇讜转 讜注讬讬谉 讘专"谉 砖专讘讬诐 诪讛专讗砖讜谞讬诐 讛讘讬谞讜 讚注转 专砖"讬 讚讛讬讬谞讜 爪讜专转 讗讜转讬讜转 砖诇谞讜 专拽 讙讚讜诇讜转 诪砖诇谞讜 讜讗"讻 讻讬讜谉 讚谞转谞讛 讛转讜专讛 诇讻转讜讘 讘讗讜转讬讜转 讙讚讜诇讜转 讚讜拽讗 讗"讻 讙诐 注诇 讛诪诇讱 讛讬讛 爪讬讜讜讬 讝讛 讚讛讗 讻转讘 讝讛 诇讗 谞砖转谞讛 注讚 注讝专讗 讜讗"讻 讗讬谉 诇讜诪专 讚讻诪讬谉 拽诪讬注 讛讬讛 转诇讜讬 讘讝专讜注讜 讜注"讝 拽讗诪专 讚讜讚 砖讜讬转讬 讛' 诇谞讙讚讬 转诪讬讚 讚讻诪讬谉 拽诪讬注 讛讜讗 拽讟谞讛 讘讻转讘 讚拽 讻诪讜 砖驻讬' 专砖"讬. 讜讝讛 讗"讗 讚讛讗 诇讗 讛讬讛 讗讝 专拽 讻转讘 诇讬讘讜谞讗讛 讚讛诐 讗讜转讬讜转 讙讚讜诇讜转 诇驻讬 驻讬' 专砖"讬. 讜讘讝讛 诪讬讜砖讘 讙"讻 诪讛 砖讛拽砖讛 讛讻"诪 注诇 讛专诪讘"诐 (驻"讝 诪讛' 住"转 讜驻"讙 诪讛' 诪诇讻讬诐) 诇诪讛 讛砖诪讬讟 讛讜讗 讚注讜砖讛 讗讜转讛 讻诪讬谉 拽诪讬注 讜讛谞讬讞 讘爪"注 注"砖 讗讻谉 诇驻讬 讛谞"诇 讗"砖 讻讬讜谉 讚诇诪专 讝讜讟专讗 注"讻 诇讗 住"诇 讛讗 讚注讜砖讛 讗讜转讛 讻诪讬谉 拽诪讬注 讜诇讻谉 诪讚讘转专讗讬 讛讜讗 讜讙诐 诪讚砖拽讬诇 讜讟专讬 讘砖"住 讗诇讬讘讬讛 驻住拽 讛专诪讘"诐 讻讜讜转讬讛 讜诪诪讬诇讗 诇讗 讬讻讜诇 诇驻住讜拽 讛讗 讚注讜砖讛 讗讜转讛 讻诪讬谉 拽诪讬注:



讻讗讬诇讜 砖讻讬谞讛 讻谞讙讚讜: 讛诪讛专砖"讗 讛拽砖讛 讘讝讛 讚讚专砖讛 讚转讜诇讛 讘讝专讜注讜 讗转讬讗 诪讬诪讬谞讬 讘诇 讗诪讜讟 讜讚专砖讛 讚砖讻讬谞讛 讻谞讙讚讜 诪砖讜讬转讬 讛' 诇谞讙讚讬 转诪讬讚 讜讗"讻 讗讻转讬 拽讜砖讬转 讛讙诪专讗 讚讜讗讬讚讱 诇讗 诪转讜专爪转. 讗讻谉 讬"诇 讚诇讻讗讜专讛 讬"诇 诇诪讛 讬讞砖讜讘 讚讛砖讻讬谞讛 讻谞讙讚讜 讜诇讗 诇驻谞讬讜 讚讛讗 讜专讗讬转 讗转 讗讞讜专讬 讻转讬讘. 讗讻谉 讬"诇 讚讝讛 诪转专抓 住讬驻讗 讚拽专讗 讻讬 讬讚讜注 讚讘讬诪讬谉 诪讻讜谞讛 诪讚转 讛讟讜讘 讜讘砖诪讗诇 诪讚转 讛专注 讜讛讞讟讗转 讻诪"讚 诇讘 讞讻诐 诇讬诪讬谞讜 讜诇讘 讻住讬诇 诇砖诪讗诇讜 讜讗"讻 讗诐 转讛讬讛 讛砖讻讬谞讛 诇驻谞讬讜 讗讝 讬讛讬讛 讬诪讬谞讜 诇讬诪讬谉 讛砖讻讬谞讛 讜砖诪讗诇讜 讻谞讙讚 砖诪讗诇讛 讗讘诇 讗诐 讛讬讗 讻谞讙讚讜 讗讝 讬讛讬讛 讬诪讬谉 讛砖讻讬谞讛 讛谞讗讚专讬 讘讻讞 谞讙讚 砖诪讗诇讜 讚爪专讬讱 讞讝讜拽 讬讜转专 诇讘诇 讬诪讜讟 讜讬驻讜诇 讘专注 讜讛讬讬谞讜 讚拽讗诪专 砖讜讬转讬 讛' 诇谞讙讚讬 讚讜拽讗 讜诇讗 诇驻谞讬 讻讬 诪讬诪讬谞讬 讘诇 讗诪讜讟 讜诇讻谉 讬诪讬谞讬 讗讬谞讜 爪专讬讱 讞讬讝讜拽 讻"讻 讜诇讻谉 讙诐 住讬驻讗 讚拽专讗 砖讬讬讻讗 诇讚专砖讛 讝讜:



讗诪专讛 诇讬讛 讞住专讗 诇讙谞讘讗: 讬"诇 诪讛 专讗转讛 讗讘讬砖讙 诇拽谞讟专 讛诪诇讱 讚讜讚 讘讚讘专讬诐 讜诪讛 讛讬讛 诪讘讜拽砖讛 讘讝讛. 讜谞"诇 讚诇讻讗讜专讛 讬"诇 讻讬讜谉 讚讗讘讬砖讙 讛讬转讛 讗住讜专讛 诇讚讜讚 讜诇讗 诇拽讞讛 讗诇讗 诇讛讬讜转 诇讜 住讜讻谞转 讜诇讞诪诪讜 讗"讻 诪讛 专讗讛 诇讘拽砖 谞注专讛 讬驻讛 讘讻诇 讙讘讜诇 讬砖专讗诇 讜诇讙专讜转 讬爪讛"专 讘谞驻砖讜 讛讗 讘讘转讜诇讛 讻诇 讚讛讜 住讙讬 诇讬讛 讗祝 讗诐 讗讬谞讛 讬驻讛 讻"讻. 讗讻谉 讝讛 讗"砖 注驻"讬 诪讛 讚讗诪专讬谞谉 讘讬专讜砖诇诪讬 驻专拽 讝讛 讛讘讬讗讜 讙"讻 讛驻专砖转 讚专讻讬诐 讚讗讜转谉 讬' 驻讬诇讙砖讬诐 砖讘讗 讗诇讬讛谉 讗讘砖诇讜诐 讛注讘讬专 讚讜讚 讘讻诇 讬讜诐 诪拽讜砖讟讜转 诇驻谞讬讜 讜讗诪专 诇讬爪专讜 讛专注 转讗讘转 讚讘专 讛讗住讜专 诇讱 讞讬讬讱 砖讗谞讬 诪转注讘讱 讚讘专 讛诪讜转专. 讛专讬 讚讻诇 诪讙诪转 讚讜讚 讛讬讛 诇砖讜讘 注诇 讞讟讗 讚讘转 砖讘注 讘讗讜转讜 讚讘专 注爪诪讜. 讜讻注讬谉 诪讛 讚讗诪专讬谞谉 讘讗讜转讜 诪拽讜诐 讜讘讗讜转讛 讗砖讛 讜诇讻谉 讙"讻 讛讜讗讬诇 讘讚讘专 诇讘拽砖 谞注专讛 讬驻讛 讚讜拽讗 诇讛讙讚讬诇 转砖讜讘转讜 讘讻讱 讗讱 讗讘讬砖讙 诇讗 讬讚注讛 讝讗转 专拽 住讘专讛 诪讚诪讘拽砖讬谉 谞注专讛 讬驻讛 讚讜拽讗 诇诪注谉 转讛讬讛 诇讜 诇讗砖讛 讜诇讻谉 讗诪专讛 谞谞住讘谉 讜讻砖讗诪专 诇讛 讗住讬专转 诇讬 讜讗"讻 注"讻 讛讗 讚讘拽砖讜 谞注专讛 讬驻讛 讚讜拽讗 诪砖讜诐 转砖讜讘讛 讜诇讛讬讜转 诇讜 诇住讜讻谞转 讜诇讗 诇讛讬讜转 诇讜 诇讗砖讛 讜讝讛 诇讗 专爪转讛 讚讛讗 讗驻讬诇讜 诇讛讬讜转 诇讜 驻诇讙砖 诇讗 专爪转讛 讻诪"砖 讛专"谉 讗讱 讗诐 转诪谞注 砖诪讜砖讛 诪诪谞讜 砖诇讗 讘专爪讜谞讜 转讛讬讛 诪讜专讚转 讘诪诇讻讜转 讜讘讛讗 专砖讜转 讛诪诇讱 讛讜讗 诇讬拽讞 讘谞讜转 讬砖专讗诇 诇砖驻讞讜转讬讜 讻诪讜 砖讻转讜讘 讘驻' 讛诪诇讱 讜讘讻讜诇诐 讛诪诇讱 诪讜转专 讻诪讜 讚讗诪专讬谞谉 诇注讬诇 讜诇讻谉 讛转讞讻诪讛 讘讚讘专讬讛 讜讗诪专讛 讚诇注谞讬谉 转砖讜讘讛 诇讗 讗讛谞讬 诇讱 诪讬讚讬 讚讻讘专 讝拽谞转 讜转砖砖 讻讞讱 讜诇讻谉 讚诪讬转 诇讙谞讘 砖讞住专 讜谞驻砖讬讛 讘砖诇诪讗 谞拽讬讟 讜讻讬讜谉 讚讬驻讬讜转讬 诇讗 诪讛谞讬 诇讱 诪讬讚讬 讗"讻 砖诇讞谞讬 讜拽讞 诇讱 讗讞专转 转讞转讬 讜讝讛 讛讬讛 诪讻讜讜谉 讚讘专讬讛. 讗讻谉 讛诪诇讱 讚讜讚 讛专讗讛 讚注讚讬讬谉 讬砖 诇讜 讻讞 讜讗"讻 爪专讬讱 讛讜讗 诇讛 诇讛讙讚讬诇 转砖讜讘转讜:



讘讗讜转讛 砖注讛 拽谞讞讛 讘"砖 讘讬"讙 诪驻讜转: 讬"诇 诇驻讬 诪讛 讚讗诪专讬谞谉 讘谞讚讛 (讚祝 讟"讝 注"讘) 讗诪专 专"讞 讘专 讗砖讬 讗诪专 专讘 讘讬讚拽讛 讘注讚 讜讗讘讚 讻讜' 讗诇讜 讗讬转讗 诪讬 诇讗 诪砖诪砖讛 讻讜' 注"砖 讛专讬 讚驻砖讬讟讗 诇讛砖"住 砖诐 讚专讘 住"诇 讻讘"讛 讚讗讬谉 爪专讬讱 讘讚讬拽讛 注诇 讻诇 讘讬讗讛 讜讘讬讗讛 讜讗讬讱 讗诪专 专讘 讙讜驻讗 讛讻讗 讚拽谞讞讛 讘讬"讙 诪驻讜转 注诇 砖讘讗 注诇讬讛 讬"讙 讘讬讗讜转. 讜讬"诇 注驻诪"砖 讛转讜住驻转 砖诐 讘讚"讛 讘"砖 诇驻讬 驻讬' 专砖讘"诐 讚讙诐 诇讘"讛 诪爪专讬讱 讘讚讬拽讛 注诇 讻诇 转砖诪讬砖 讜转砖诪讬砖 专拽 诇讗 讘讘讙讚 讞讚砖 讜住讬讬诪讜 砖诐 讜讗驻砖专 讚讗驻讬诇讜 爪谞讜注讜转 诇讗 讘注讬 讞讚砖 诇讗讞专 转砖诪讬砖 注讻"诇. 讜讛砖转讗 讬砖 诇讛讜讻讬讞 讗驻讻讗 讚爪谞讜注讜转 讙诐 诇讘"讛 诪爪专讬讱 讞讚砖 讜诇讻谉 讘转 砖讘注 谞讛讙讛 讻爪谞讜注讛. 讗讻谉 讙诐 诇驻讬 驻讬' 专砖"讬 砖诐 讬砖 诇驻专砖 注"驻 诪讛 讚讗诪专讬谞谉 砖诐 讗诪专 专"讝 诪讚讘专讬 讻讜诇诐 谞诇诪讜讚 讘注诇 谞驻砖 诇讗 讬讘注讜诇 讜讬砖谞讛 讜讗"讻 讚讜讚 讚讜讚讗讬 讘注诇 谞驻砖 讛讬讛 讛爪专讬讻讛 讻谉 讜讗驻讬诇讜 诇专讘讗 讚讗诪专 讻讬 转谞讬讗 讛讛讬讗 诇讟讛专讜转 讙"讻 讗"砖 讚诪砖讜诐 讟讛专讜转 讛爪专讬讻讛 讬"讙 诪驻讜转 讚讜讚讗讬 注住拽讛 讘讟讛专讜转 讘讻诇 注转 讻讬 讻诇 诪讗讻诇诐 讛讬讛 讞讜诇讬谉 讘讟讛专讛 讗讜 拽讚砖讬诐:



讗驻讬诇讜 诪讝讘讞 诪讜专讬讚 注诇讬讜 讚诪注讜转: 讛诪讛专砖"讗 讘讞"讗 驻讬专砖 诪砖讜诐 讚讻砖讙专砖讛 诇讗 转讘讬讗 注讜讚 拽专讘谉 讝讬讘讛 讜诇讬讚讛 注"砖 讜诪讛 砖讻转讘 拽专讘谉 讝讬讘讛 讛讜讗 转诪讜讛 砖讛专讬 拽专讘谉 讝讬讘讛 讗讬谞讜 诇讛转讬专讛 诇讘注诇讛 讚讘诇讗 拽专讘谉 讙"讻 诪讜转专转 讜讛拽专讘谉 讛讜讗 诇讛转讬专讛 讘拽讚砖讬诐 讜诇讻谞讜住 诇诪拽讚砖 讜讝讛 转讘讬讗 讙诐 讗讞专 砖谞转讙专砖讛. 讜诇注谞"讚 讬砖 诇驻专砖 讚诪讝讘讞 诪专诪讝 注诇 住驻讬专转 诪诇讻讜转 讻讬讚讜注 砖谞转讙专砖讛 诪讘注诇讛. 砖诐 诪讘拽砖讬谉 诪诪谞讜 诪诪讜谉 讜讗讬谉 诇讜: 讘讝讘讞讬诐 (讚祝 讻"讟) 驻专砖"讬 讚诇注谞讬谉 诪诪讜谉 砖讙讝诇 讗讬讬专讬 讜讛拽砖讜 砖诐 讘转讜住' 注诇讬讜 讛讗 讘砖讘转 (讚祝 讻"讘) 讗诪专讬谞谉 讘驻讬' 诪拽专讗 讝讛 讚讘注讜谉 谞讚专讬诐 讗砖转讜 砖诇 讗讚诐 诪转讛 讜讛讗 讚讗诪专讬谞谉 讘讱 讜诇讗 讘讗砖转讱 诇注谞讬谉 讘"转 讚讜拽讗 讗讬讬专讬. 讜诇驻注"讚 讗讚专讘讛 诪讝讛 专讗讬讛 诇驻讬' 专砖"讬 讚讛讗 讘砖讘转 转谞讬讗 讘砖诐 专' 谞转谉 讜讘讝讘讞讬诐 讜专"讛 讜讛讻讗 讗诪专 讘砖诐 专"讬 讜专"讗 讗讜转讛 诪讬诪专讗 讙讜驻讗 讚讗诪专 专' 谞转谉 讜注讻"驻 讛讜"诇 诇诪讬诪专 讛讻讗 转谞讬讗 讻讜讜转讬讛 讚专"讬 (讜讗讬谉 讝讛 诪讚专讱 讛砖"住 砖讬讗诪专 讗诪讜专讗 诪讛 砖讻讘专 讗诪专 讛转谞讗 讘砖讬谞讜讬 诇砖讜谉 拽爪转) 讜注讜讚 讛讬讛 拽砖讛 诇专砖"讬 拽讜砖讬转 讛转讜住' 讚讻讬讜谉 讚讗诪专讬谞谉 讚讘注讜谉 谞讚专讬诐 讗砖转讜 诪转讛 讗讬讱 讗诪专讬谞谉 讘讱 讜诇讗 讘讗砖转讱 讜注讜讚 诇诪讛 诪讬讬转讬 砖诐 住讚"讗 诪讚讗诪专 专"讬 讜诇讗 住"讚 诪讚讗诪专 专' 谞转谉 讜诇讻谉 驻讬专砖 专砖"讬 讚专"讬 诇注谞讬谉 诪诪讜谉 砖讙讝诇 讗讬讬专讬 讜讚诇讗 讻专"谞 讚讗讜拽讬 拽专讗 讝讛 诇注谞讬谉 谞讚专讬诐 讜诇专"谞 讘讗诪转 诇讬讻讗 诇诪讬诪专 讘讱 讜诇讗 讘讗砖转讱. 讗讱 讙诐 讗诇讬讘讗 讚专"讬 讛"讗 讻诪讜 讚讗砖转讜 诪转讛 讗诐 诪讘拽砖讬诐 诪诪谞讜 诪诪讜谉 砖讙讝诇 讻诪讜 讻谉 讛"讗 讙"讻 讗诐 诪讘拽砖讬谉 诪诪讜谉 砖谞讚专 讜诇讻谉 讻转讬讘 拽专讗 讘讱 讜诇讗 讘讗砖转讱:



拽砖讛 诇讝讜讜讙诐 讻拽专讬注转 讬诐 住讜祝: 讬砖 诇驻专砖 注驻"讬 诪讛 讚讗诪专讬谞谉 驻"讘 讚谞讚讛 讜讗诇讜 爪讚讬拽 讜专砖注 诇讗 拽讗诪专 诪砖讜诐 讚讛讻诇 讘讬讚讬 砖诪讬诐 讞讜抓 诪讬专讗转 砖诪讬诐. 讛专讬 讗祝 讚讛拽讘"讛 讬讜讚注 注转讬讚讜转 诇讗 专爪讛 诇讙诇讜转 诪讞砖讘转讜 讘讝讛 讜讛谞讛 讘讬诐 住讜祝 讗诪专讬谞谉 讘讙诪专讗 讚住讜讟讛 讚拽讟专讙 诪讚"讛 讛诇诇讜 注讜讘讚讬谉 注"讝 讻讜' 讜讛爪讬诇 讗讜转谉 讛拽讘"讛 诪砖讜诐 砖讬讚注 砖住讜驻谉 诇讞讝讜专 诇诪讜讟讘 讜讬拽讘诇讜 讛转讜专讛 讜讛爪专讬讱 讘讝讛 诇讙诇讜转 讚注转讜 诇注谞讬谉 爪讚讬拽 讜专砖注 讜讻诪讜 讻谉 讛讜讗 诇注谞讬谉 讝讬讜讙 诇驻讬 诪注砖讬讜 讚讗诐 讛讬讜诐 爪讚讬拽 讜诇诪讞专 谞注砖讛 专砖注 讗"讻 爪专讬讱 讝讬讜讜讙 专砖注转 诇驻讬 诪注砖讬讜 讜讻谉 讗讬驻讻讗 讗诐 注讻砖讬讜 专砖注 讜诇讘住讜祝 谞注砖讛 爪讚讬拽 爪专讬讱 爪讚拽转 诇驻讬 诪注砖讬讜 讜讗"讻 讙诐 讘讝讛 爪专讬讱 讛拽讘"讛 诇讙诇讜转 注转讬讚讜转 诪注谞讬谉 专砖注 讜爪讚讬拽 讜诇讻谉 拽砖讛 讻拽专讬注转 讬诐 住讜祝:



讘转讜住驻转 讚"讛 讗专讘注讬诐 讬讜诐. 讜诪"诪 诪讜注讬诇 转驻诇讛 诇讛讜驻讻讜: 讛讗 讚诪讛驻讻讬 讘讝讛 转驻诇讛 讗祝 砖讙诐 讗讝 诇讗 讬拽讜讬讬诐 讛讘转 拽讜诇 谞"诇 讚讛"讟 诪砖讜诐 讚讛讘"拽 讗讬谞讜 诪讻专讬讝 专拽 注诇 转谞讗讬 砖讗诐 讬砖讗 驻诇讜谞讬 讗砖讛 讝讗转 转讛讬讛 讝讬讜讙讜 讜诇讻谉 讗诐 谞讛驻讱 讛讜讗 诇谞拽讘讛 讗讜 讛讬讗 诇讝讻专 讛专讬 诇讗 谞砖讗 讗砖讛 讻诇诇 讜讙诐 讛讬讗 诇讗 谞砖讗转 讻诇诇 诇讗讬砖 讜讗讬谉 讘讝讛 讘讬讟讜诇 讘"拽. 讜讻谉 诪讜讻讞 诪讛讗 讚讗诪专讬谞谉 讘诪"拽 (讚祝 讞') 讚讗讬谉 谞讜砖讗讬谉 谞砖讬诐 讘诪讜注讚 砖诪讗 讬拽讚诪谞讜 讗讞专 讘专讞诪讬诐 讻讬 讛讗 讚专讘讗 讻讜' 注讬讬谉 砖诐 讜驻讬' 专砖"讬 讚砖诪讗 讬拽讚诪谞讜 讗讞专 讘专讞诪讬诐 讛讜讗 砖转诪讜转 讛讬讗 讜讛讬讬谞讜 诪砖讜诐 讚注诇 转驻诇转讜 砖讛转驻诇诇 讘专讗砖讜谞讛 讗"诇 专讘讗 讚讝讛 诇讗 讗讛谞讬 诇讬讛 讜注诇 转驻诇转讜 讛砖谞讬讛 砖讬诪讜转 讛讜讗 讗讜 讛讬讗 诇讗 讗诪专 讻谉 砖"诪 讚诇讝讛 转驻诇讛 砖驻讬专 诪讛谞讬 讗讱 讚诇驻"讝 诪"砖 转驻诇讛 专讗砖讜谞讛 诇讗 诪讛谞讬 讻讬讜谉 讚讻讘专 讛讻专讬讝 讛讘"拽 讗讜转讛 诇驻诇讜谞讬 讜讘讜讚讗讬 诇讗 讬注砖讛 谞讙讚 讛讘"拽 讗"讻 讙诐 转驻诇讛 砖转诪讜转 讛讬讗 诇讗 转讛谞讬 讚讛讗 讗诐 转诪讜转 讙"讻 诇讗 谞转拽讬讬诐 讛讘"拽 讗注"讻 讚讛"讟 讚讛讘"拽 诇讗 讛讻专讬讝 讗诇讗 砖讘转 驻诇讜谞讬 诪讬讜讞讚转 诇驻诇讜谞讬 讜诇讗 转谞砖讗 诇讗讞专 讗讘诇 讗驻砖专 讙"讻 砖诇讗 转谞砖讗 讻诇诇 讻讙讜谉 讗诐 转诪讜转 诪砖讗"讻 讘转驻诇转讜 讛专讗砖讜谞讛 砖讘讝讛 讬讘讜讟诇 讛讘"拽 讜讗"讻 讛"讛 讙"讻 讙讘讬 谞讛驻讱 诇讝讻专 讗讜 诇谞拽讘讛 诇讗 诪讛谞讬 讘讬讟讜诇 讘"拽:





驻转讞 注讬谞讬诐

专讘讬 讗讜诪专 讘转讞讬诇讛 讘讻转讘 讝讛 谞转谞讛 转讜专讛 讜讻讜' 专砖讘"讗 讜讻讜' 讗诇讗 诪讛 讗谞讬 诪拽讬讬诐 诪砖谞讛 讛转讜专讛 诇砖转讬 转讜专讜转 讜讻讜'. 讻转讘 讛专"谉 讘讞讬讚讜砖讬讜 讜讻谉 讛讬讗 讛诇讻讛 驻住讜拽讛 讜诪转谞讬转讬谉 讛讻讬 住"诇 讛诇讻讱 讛讻转讘 诇讗 谞砖转谞讛 讜诇驻讜诐 讛讻讬 讗诪专讜 诪"诐 讜住诪"讱 砖讘诇讜讞讜转 讜讻讜' 讜讻谉 讛讜讗 讛讗诪转 讘注爪诪讜 注讻"诇 讜讻"讻 讛专诪讘"诐 讘驻讬专讜砖 讛诪砖谞讛 驻"讚 讚讬讚讬诐. 讜讛讞讝讬拽 讘讝讛 讘砖讜"转 讝拽谉 讗讛专谉 住讬诪谉 拽诪"讞:


讗诪专讛 谞谞住讘谉 讗"诇 讗住讬专转 诇讬 讜讻讜'. 注讬讬谉 诪"砖 讘注谞讬讜转讬 讘讛讙讛讜转 驻"讙 讚诪诇讻讬诐 讘住"讚 讘讗专讬讻讜转:


讗诪专 专讘 砖诪谉 讘专 讗讘讗 讘讗 讜专讗讛 讻诪讛 拽砖讬谉 讙专讜砖讬谉 讜讻讜'. 诪讻讗谉 讛讜讻讬讞 诪讛专"讬 讻讜诇讬 讘讛讙讛转 诪砖谞讛 诇诪诇讱 驻"讬 讚讙专讜砖讬谉 讚讬谉 讻"讗 讚讗讬住讜专 讙专讜砖讬谉 讛讜讗 诪讚专讘谞谉 讚讗讬 诇讗 转讬诪讗 讚讛讜讬 诪讚专讘谞谉 讗诇讗 诪讚讗讜专讬转讗 讛讬讻讬 诪讜讻讞 讚拽砖讬诐 讙专讜砖讬谉 讜讛专讬 讗讬住讜专 讬讞讜讚 讚专讘谞谉 注"砖 讜讬砖 诇讚讞讜转 讚讙讬专讜砖讬谉 讘诇讗 住讬讘讛 讗讬诪讗 讚讗讬讻讗 讗讬住讜专 转讜专讛 讗诪谞诐 讛讻讗 讛讬讛 讛讚讘专 诪讜讻专讞 讚诪砖讜诐 诇讗 讬讞诐 诇讜 爪专讬讱 诇讘转讜诇讛 讜转讛讬 诇诪诇讱 住讜讻谞转 讜讗讬住讜专 讬讞讜讚 讚讜讞拽 讜诇讝讛 讗诐 讛讬讛 诪讙专砖 诇讗 讛讜讛 讗讬住讜专 讜讛讬讜 讬讻讜诇讬诐 诇讛转讬专讜 讗诇讗 讚拽砖讛 讙专讜砖讬谉. 讜讛专讘 注讬讜谉 讬注拽讘 讛讜讻讬讞 讚拽砖讬诐 讙专讜砖讬谉 讗驻讬诇讜 诪讗砖转讜 砖谞讬讛 讜注诪"砖 讛专"谉 讘讞讬讚讜砖讬讜. 讜注讚讬讬谉 讬砖 诇讞拽讜专 讛讬讗讱 诇诪讚 诇注诇诪讗 讚拽砖讬诐 讙专讜砖讬谉 砖讗谞讬 讛讻讗 讚讙专讜砖转 讛诪诇讱 讗住讬专 诇讗讞专 诪砖讗"讻 讙专讜砖讬谉 讚注诇诪讗 讚诪讜转专转 诇砖讜拽. 讜注诪"砖 讘讛讙讛讜转 讛专诪讘"诐 驻"讙 讚诪诇讻讬诐 讘住"讚:


讛讗 讘讝讬讜讜讙 专讗砖讜谉 讛讗 讘讝讬讜讜讙 砖谞讬. 专讗讬转讬 讘住驻专 砖讘诇讬 讛诇拽讟 讞"讘 讻"讬 砖讻转讘 讚讘讝讬讜讜讙 专讗砖讜谉 谞诪讬 讗驻砖专 诇讜 诇讗讚诐 诇诇讻转 讘讚专讱 砖讬砖讗 讘专讻讛 诪讗转 讛' 讜讙诐 讗驻砖专 砖讬诇讱 讘讚专讱 砖讬讟讜诇 诪讟专驻住讬讛 讜注讜谞砖讜 讻讬 讛讘转 拽讜诇 诪讻专讝转 讜讗讬谞讛 讙讜讝专转 讚讘专 讻讬 讗诐 诪讙讚转 诪讛 砖讛讬爪讜专 注转讬讚 诇注砖讜转 讘讬谉 讟讜讘 诇专注 讗讘诇 讘讬讚 讛讬爪讜专 诇讘讞讜专 讘讟讜讘 讜诇诪讗讜住 讘专注 讻讚讻转讬讘 讛谞讛 谞转转讬 诇驻谞讬讱 讗转 讛讞讬讬诐 讜讻讜' 注诇 讻谉 诇讗 讬讗诪专 讗讚诐 讻讬 讛讜讗 诪讜讻专讞 注诇 讛专注讛 讻讬 讗诐 专讜爪讛 诇诇讻转 讘讚专讱 讟讜讘讛 诪谉 讛砖诪讬诐 讬住讬讬注讜讛讜 讜讗诐 讘讚专讱 专注讛 讬谞讬讞讜讛讜 讜讘讗 讜专讗讛 诪砖讝"诇 讚讘专 讝讛 讻转讜讘 讘转讜专讛 讜讻讜' 讘转讜专讛 诪讛' 讬爪讗 讛讚讘专 讜讛诪讞砖讘讛 讛讛讬讗 诪讗讬谉 讬爪讗转 讗诇讗 诪讗讘专讛诐 讗注"讛 砖讞砖讘 讘诇讘讜 砖诇讗 诇讛转讞转谉 注诐 讛讻谞注谞讬讬诐 讻讬 讗诐 专爪讛 诇讛转讞转谉 讘诪砖驻讞转讜 讘讝专注讜 砖诇 砖诐 讜诪谉 讛砖诪讬诐 讛住讻讬诪讜 注诪讜 诇讛诪爪讬讗 诇讜 讻讗砖专 注诐 诇讘讘讜 讜诪谉 讛砖诪讬诐 讛讻专讬讝讜 注诇讬讜 转讞讬诇讛 诪讛 砖注转讬讚 诇注砖讜转 讜砖谞讜讬 讘谞讘讬讗讬诐 讘注谞讬谉 砖诪砖讜谉 讚讻转讬讘 讜讗讘讬讜 讜讗诪讜 诇讗 讬讚注讜 讻讬 诪讛' 讛讜讗 讜讗驻砖专 诇讛讬讜转 砖讛讜讗 诇拽讛 砖谞拽专讜 注讬谞讬讜 注诇 讗砖专 讛诇讱 讗讞专 专讗讜转 注讬谞讬讜 讜注讜讚 讻砖爪诪讗 诇诪讬诐 讜讛转驻诇诇 诇讛' 谞讘拽注 诇讜 诪讬诐 诪诪讻转砖 诇讞讬 讛讞诪讜专 讬注谉 谞转讗讜讛 诇讚讘专 讟诪讗 讜讗诐 诪谉 讛砖诪讬诐 谞讙讝专 诇讜 诇讛讬讜转 诇讜 讗讜转讛 讗砖讛 诇讗砖讛 诇诪讛 讬注谞砖 讘讻诇 讗诇讛. 讗"讻 诪讛讜 砖讛讜讗 讗讜诪专 讜讛诐 诇讗 讬讚注讜 讻讬 诪讛砖诐 砖诇讗 诪谞注讜 注诇 讬讚讜 诪讛砖诪讬诐 讜讗诐 讬专讚讜祝 讛爪讚拽 讜谞讝讚诪谉 诇讜 讘转 拽讜诇 讛讻专讬讝讛 注诇讬讜 讟专诐 讘讗 讛讚讘专 讜讗诐 诇讛驻讱 注砖讛 讙"讻 讘转 拽讜诇 讛讻专讬讝讛 注诇讬讜 讻讬 注诇 诪讛 砖讬砖 诇讬爪讜专 诇注砖讜转 讘讬谉 讟讜讘 诇专注 讛讘转 拽讜诇 诪讻专讝转 讗讱 讗讬谞讛 讙讜讝专转 注讻"诇 讘拽爪讜专. 讜驻砖讟 讛砖"住 讛讜讬 诇讛驻讱 讜讻谉 驻"拽 讚住讜讟讛 诪砖诪注 讚讛讗 讚讗讬谉 诪讝讜讜讙讬谉 诇讗讚诐 讗砖讛 讗诇讗 诇驻讬 诪注砖讬讜 讛讜讗 讘讝讬讜讜讙 砖谞讬 讚讜拽讗 讜讻诪讜 砖驻讬专砖"讬 讛转诐. 讙诐 注谞讬谉 讛讘转 拽讜诇 讛讜讗 拽砖讛 砖诪讻专讝转 讜讗讬谞讛 讙讜讝专转 讚讛讗 讗诪专讜 专讝"诇 爪讚讬拽 讜专砖注 诇讗 拽讗诪专. 讛讙诐 讚讬砖 诇讞诇拽 讘讬谉 讘转 拽讜诇 诇诪讗诪专 讛'. 讜注讬讬谉 讘住讜讟讛 讚祝 讟' 注"讘 讜注诪"砖 讘驻谞讬 讚讜讚 驻专砖转 讞讬讬 砖专讛 讘住"讚:





砖注专讬 转讜专转 讘讘诇

(讻讘 讗) 讗祝 讜讜讬诐 诇讗 谞砖转谞讜.鈥斪溩ぷ� 诪"砖 讘住' 诪讗讜专 注讬谞讬诐 驻谞"讜 讘爪讜专转 讗讜转讬讜转 讻转讘 注讘专讬, 讙诐 讛讜讬"讜 砖诇 讻转讘 注讘专讬 爪讜专转讜 讻讚诪讜转 讗讜谞拽诇讬. 讜爪"诇 砖讘讝诪谉 讞讝"诇 讛讬转讛 讛讜讬"讜 砖诇 讻转讘 注讘专讬 讘爪讜专讛 讗讞专转.


讜讚注 砖讘爪讜专转 讛讗讜转讬讜转 讘诪"注 砖诐 谞诪爪讗 爪讜专转 讛注讬谉 砖诇 讻转讘 注讘专讬 讻讞爪讬 注讙讜诇 住转讜诐 讘拽讜 诪诇诪注诇讛. 讜讙诐 讘讬专讜砖诇诪讬 诪讙诇讛 驻"讗 讛讬"讗 讗讬转讗 诪"讚 讘专注抓*驻讬' 讘讻转讘 注讘专讬, 讜讻注谞讬谉 砖讗诪专讜 讻讗谉 "谞讛驻讱 诇讛谉 诇专讜注抓". 谞讬转谞讛 转讜专讛 注讬"谉 诪注砖讛 谞住讬诐 (驻讬' 诪驻谞讬 砖讛注讬"谉 住转讜诪讛 诪讻诇 爪讚). 讜讬砖 诇讛讜讻讬讞 诪讝讛 讚砖诪讜转 讛讗讜转讬讜转 谞拽讘注讜 注诇 讛讻转讘 讛注讘专讬, 砖讛专讬 讗讜转 注讬"谉 讘诇讬 住驻拽 诪讻讜谞讛 讻谉 注诇 砖诐 爪讜专转讛 讘讻转讘 注讘专讬, 砖讛讜讗 讻诪讜 注讬谉 讛讗讚诐. 讜讗诇 转砖讬讘谞讬 诪砖诪讜转 讻"祝 讜讘讬"转, 砖爪讜专转谉 讘讻转讘 讗砖讜专讬 讻讻驻讜 砖诇 讗讚诐 讜讻讘讬转 讘谞讜讬 讛驻转讜讞 诇爪讚 讗讞讚, 砖讗祝 爪讜专转谉 砖诇 讗讜转讬讜转 讗诇讜 讘讻转讘 注讘专讬 讚讜诪讛 诇爪讜专转谉 讘讻转讘 讗砖讜专讬 (注讬' 讘诪"注 砖诐).*[讜讻讘专 注诪讚讜 注诇 讝讛 诪讚拽讚拽讬诐 讞讚砖讬诐. 讛砖讜讛 诇诪砖诇 讚讜讚 讬诇讬谉, 讚拽讚讜拽 讛诇砖讜谉 讛注讘专讬转, 注诪' 7志8.]

